assam cm himanta biswa sarma campaigned for bjp in uttarakhand alleges congress behind hijab row– News18 assam\nHimanta Biswa Sarma in Uttarakhand: হিজাব পলিটিক্সৰ আঁৰত কংগ্ৰেছ জড়িত- উত্তৰখণ্ডত BJPৰ হৈ নিৰ্বাচনী প্ৰচাৰ চলাই মুখ্যমন্ত্ৰী হিমন্ত বিশ্ব শৰ্মাৰ অভিযোগ\nHimanta Biswa Sarma in Uttarakhand: "মুছলিম সম্প্ৰদায়ক শিক্ষাৰ প্ৰয়োজন, হিজাবৰ নহয়... ৰাজনৈতিক ইছলাম হৈছে কংগ্ৰেছৰ পৃষ্ঠপোষকতা।"\nLast Updated : February 11, 2022, 18:26 IST\nআজি উত্তৰাখণ্ড (Uttarakhand)ত নিৰ্বাচনী প্ৰচাৰত দেশত শেহতীয়াকৈ উত্তাল হৈ পৰা হিজাব বিতৰ্ক (Hijab Controversy)ক লৈ কংগ্ৰেছক জগৰীয়া কৰে অসমৰ মুখ্যমন্ত্ৰী হিমন্ত বিশ্ব শৰ্মা (Himanta BiswaSarma)ই। উত্তৰাখণ্ডৰ কিচাত বিজেপি (BJP)ৰ হৈ নিৰ্বাচনী প্ৰচাৰ (Uttarakhand Assembly Polls) চলোৱাৰ পিছত ডেৰাডুনত এক সংবাদমেলত হিমন্ত বিশ্ব শৰ্মাই কয় যে মুছলিম সম্প্ৰদায়ক শিক্ষাৰ প্ৰয়োজন, হিজাবৰ নহয়... ৰাজনৈতিক ইছলাম হৈছে কংগ্ৰেছৰ পৃষ্ঠপোষকতাত।\nহিমন্ত বিশ্বই কয়, "এজন শিক্ষকে কেনেকৈ জানিব যে শিক্ষাৰ্থীয়ে বুজি আছে নে নাই, যদি তেওঁলোকে হিজাব পিন্ধি থাকে? ৩ বছৰ আগতে কোনেও কোৱা নাছিল যে তেওঁলোকে হিজাব পিন্ধিব বিচাৰে?... মুছলিম সম্প্ৰদায়ক শিক্ষাৰ প্ৰয়োজন, হিজাবৰ নহয়... ৰাজনৈতিক ইছলাম হৈছে কংগ্ৰেছৰ পৃষ্ঠপোষকতা।"\nহিমন্ত বিশ্ব শৰ্মাই কংগ্ৰেছক আক্ৰমণ কৰি আকৌ কয়, "তোষণ কংগ্ৰেছৰ ডিএনএত আছে। কংগ্ৰেছে মুছলমানসকলক ভোটৰ বাবে সন্তুষ্ট কৰিবলৈ নিৰন্তৰ লাগি আছে। কিন্তু মুছলমানৰ উন্নতিৰ বাবে কাম কৰাৰ পৰিৱৰ্তে, দলটোৱে মুছলমানসকল পিছ পৰি থকাটোহে বিচাৰে আৰু সেয়েহে মাদ্ৰাছা আৰু হিজাবৰ পৃষ্ঠপোষকতা কৰি আছে।"\nকংগ্ৰেছে মেৰুকৰণৰ ৰাজনীতিত প্ৰৱেশ কৰিছে। কেতিয়াবা মই অনুভৱ কৰোঁ যে জিন্নাৰ আত্মাই কংগ্ৰেছত প্ৰৱেশ কৰিছে। তেওঁলোকে কয় যে মাদ্ৰাছা খোলা, মুছলিম বিশ্ববিদ্যালয় খোলাটো সঠিক, তেওঁলোকে আৰু কয় যে হিজাব পিন্ধাটোও সঠিক! কংগ্ৰেছৰ মেৰুকৰণৰ ৰাজনীতি শেষ হোৱা উচিত। মই ভাবোঁ পাঁচ ৰাজ্যৰ নিৰ্বাচনৰ পিছত এইয়া যথেষ্ট পৰিমাণে কমিব : কিছাত অসমৰ মুখ্যমন্ত্ৰী হিমন্ত বিশ্ব শৰ্মা\nইপিনে প্ৰধানমন্ত্ৰী নৰেন্দ্ৰ মোদীৰ নেতৃত্বত দেশৰ নগৰ আৰু গ্ৰাম্য অঞ্চলৰ পৰিয়ালবোৰে পানী আৰু বিদ্যুৎ লাভ কৰি আছে। আনহাতে উত্তৰাখণ্ডকে ধৰি সমগ্ৰ দেশতে ৰাষ্ট্ৰীয় ঘাইপথ দ্ৰুত গতিত নিৰ্মাণ কৰা হৈছে। এইটো এটা দুৰ্ভাগ্য যে কংগ্ৰেছে সদায় দেশৰ সফলতাৰ ওপৰত প্ৰশ্ন কৰি অপমানিত কৰি আহিছে বুলি কংগ্ৰেছক তীব্ৰ সমালোচনা কৰে হিমন্ত বিশ্ব শৰ্মাই।\nFirst published: February 11, 2022, 18:24 IST\nBJPcongressHimanta Biswa Sarmamadrasa SchoolUttarakhand


হাউচৱাইফ আৰু সামাজিক মানসিকতা (অনামিকা বৰা) - সাহিত্য ডট অৰ্গ\nহাউচৱাইফ আৰু সামাজিক মানসিকতা\nআজি কিছুদিনৰ আগতে অসমীয়া কথা বতৰাৰ মেজত অনুপমা বৰগোঁহাইৰ হাউচৱাইফৰ বিষয়ে এটি সুন্দৰ কলম পঢ়ি দুকলম লিখাৰ লোভ সামৰিব নোৱাৰিলোঁ । বৰ্তমানৰ যান্ত্ৰিক যুগত আৰ্থিক স্বচ্ছলতাৰ বাবেই হওক বা প্রয়োজনৰ তাগিদাতেই হওক পতি-পত্নী দুয়ো চাকৰিয়াল হোৱা দেখা গৈছে। তাৰ বিপৰীতে হাউচৱাইফ সকলৰ উপস্থিতিও কিন্তু তেনেই তাকৰ নহয়। হাউচৱাইফসকলৰ প্রতি সমাজৰ কিছুমান মানুহৰ মানসিকতা দেখিলে দুখ লাগে। এগৰাকী গৃহিণীৰ ঘৰখনৰ প্রতি, ঘৰৰ প্রতিজন সদস্যৰ প্রতি থকা কৰ্তব্য তথা দায়িত্ববোধ আৰু ত্যাগক স্বীকৃতি নিদিয়াকৈ তথাকথিত বহু শিক্ষিত ব্যক্তিয়েই বিৰূপ মন্তব্য দিয়া দেখা যায়।\nমোৰ দুটা সঁচা অভিজ্ঞতা এনে ধৰণৰ –\nমোৰ এগৰাকী অন্তৰঙ্গ বান্ধৱীৰ নবৌৱেক এগৰাকী হাউচৱাইফ তথা গৃহিণী। তেওঁৰ স্বামী মানে মোৰ বান্ধৱীৰ ককায়েক উচ্চপদস্থ চাকৰিয়াল ব্যক্তি। ল’ৰা-ছোৱালী দুটাৰে সৈতে সুখী সংসাৰ। সন্তান দুটিয়েও মাকে চাকৰি কৰাটো নিবিচাৰে কাৰণ তেতিয়া স্কুলৰ পৰা আহি সিহঁতে মাকক দেখা নাপাবহি ঘৰত। বান্ধৱীৰ নবৌৱেকো সুখী তেনেদৰেই। কিন্তু তেওঁৰ লগৰ দুজনীমান বান্ধৱী আছে যি চাকৰিয়াল অথবা ব্যৱসায়ী। তাৰেই এগৰাকীয়ে এদিন ফুৰিবলৈ আহি ক’লে, “গোটেই দিনটো কি যে কৰি থাক? পঢ়াশুনাবোৰ এনেই কৰিলি!” কথাষাৰৰ অৰ্থ এনেকুৱা যেন চাকৰি নকৰা মহিলাসকলে পঢ়াশুনা নকৰিলেও হ’লহেতেন। শিক্ষাৰ মূল্যায়ন যেন কেৱল অৰ্থ উপাৰ্জনতেই সীমিত । এতিয়া আন এগৰাকী চাকৰিয়াল বান্ধৱীৰ কথালৈ আহোঁ । তেওঁ কয় নবৌৱেকক, “কি’নো ঘৰতেই সোমাই আছ? এতিয়া তোৰ ল’ৰা-ছোৱালী ডাঙৰ হৈছে। অলপ ওলাই গৈ কিবা এটা নকৰ কিয়?” কথাটো এনেকুৱা যেন গৃহিণীগৰাকীৰ ঘৰৰ কামবোৰ কামেই নহয়। বাহিৰলৈ ওলাই গৈ উপাৰ্জন কৰি অনাতহে যেন গৃহিণীগৰাকীৰ স্বীকৃতি লুকাই আছে। এতিয়া মোৰ কথা হ’ল, যেতিয়া এগৰাকী গৃহিণী সু-পত্নী হিচাপে, সু-মাতৃ হিচাপে সকলোৰে মৰম বুটলি সুখৰ সংসাৰ অতিবাহিত কৰি আছে, তেনেস্থলত সেই ব্যক্তিসকলৰ কি অধিকাৰ আছে বাৰু তেনে কিছুমান মন্তব্য কৰি আহি সেই গৃহিণীগৰাকীৰ মনত হীনমন্যতাৰ ভাব জগাই তোলাত । তাৰ বিপৰীতে কিয় তেওঁলোকে ক’ব নোৱাৰে, “তই ঘৰখন বৰ সুন্দৰকৈ সজাই-পৰাই থৈছ দেই। মই যে ল’ৰা-ছোৱালী কেইটাকো তোৰ দৰে সময় দিব নোৱাৰোঁ নহয়, বেয়াই লাগে।“ আচলতে কোনেও নিজৰ দুৰ্বলতা আনৰ আগত প্রকাশ কৰিব নিবিচাৰে। উপৰোক্ত দুয়ো গৰাকী মহিলাৰে কিন্তু সমস্যা একেই। প্রথম গৰাকী ব্যৱসায়ী মহিলাৰ নিজৰ ব্যৱসায়িক প্ৰতিষ্ঠান আছে। তেওঁ দিনটোলৈ ওলাই আহি সন্ধিয়া ৬-৭ মান বজালৈকে তাতেই থাকিব লগা হোৱাৰ বাবে তেওঁলোকৰ একমাত্র অকণমানি পুত্র সন্তানটি (Class III-ত পঢ়ে) স্কুল ছুটীৰ পিছত মাক-দেউতাক ঘৰ আহি নোপোৱালৈকে ওচৰতে থকা আইতাক-ককাকৰ (মাকৰ মাক-দেউতাক) ঘৰতেই থাকেহি। দ্বিতীয় গৰাকী চাকৰিয়াল মহিলাৰো সমস্যা একেই। এই গৰাকীয়ে যেনিবা তেওঁৰ অকণমানি সন্তানদুটিৰ চোৱাচিতাৰ বাবে নিজৰ মাকক লৈ আহিছে ককায়েক-নবৌৱেকৰ ওচৰৰ পৰা। অৱশ্যে দেউতাক থাকে ককায়েক-নবৌৱেকৰ লগতেই। এতিয়া প্রশ্ন হয় নাতিয়েকহঁত ডাঙৰ হোৱাৰ পিছত যেতিয়া মাক ওভতি যাব ঘৰলৈ তেতিয়া তেওঁৰ বোৱাৰীয়েকে সঁচা আন্তৰিকতাৰে সন্মান তথা সেৱা যাচিব পাৰিবনে তেওঁক। কাৰণ যি সময়ত বোৱাৰী গৰাকীকো এগৰাকী মাতৃৰ সু-পৰামৰ্শ আৰু সহায়-সহযোগিতাৰ প্রয়োজন আছিল, তেওঁৰ সন্তানটিক আইতাকৰ মৰমৰ প্রয়োজন আছিল, সেই সময়ত এইগৰাকী শাহুআই জীয়াৰীৰ মৰমৰ তাগিদাত আঁতৰি আছিল। তেওঁৰ উচ্চশিক্ষিতা জীয়াৰীয়েও এই সামান্য কথাটো এবাৰো হৃদয়ঙ্গম কৰা নাছিল নে!\nএতিয়া মোৰ নিজৰ এটা অভিজ্ঞতা লিখিবলৈ ওলাইছো। মই এটা ব্যক্তিগত কোম্পানীত কাম কৰিছিলোঁ । কিন্তু ঘৰুৱা কিছু অসুবিধাত সময়ৰ অভাৱত আৰু ব্যক্তিগত ভাবেও চাকৰিটো কৰি ভাল নোপোৱাত অব্যাহতি ল’লো। তাৰপিছত এদিন আহক এগৰাকী মহিলা আমাৰ ঘৰলৈ। অসময়ত মোক ঘৰত দেখি সুধি গম পালে মই চাকৰি এৰাৰ কথা। তেওঁ তেতিয়া তপ’ৰাই ক’লে, “অ’ চাকৰি কৰি কষ্ট পালা? দাদাহঁতৰ পইচাত আৰাম কৰি খাব লাগে নহয়?” সেই সময়ত মোৰ মানসিক অৱস্থাতো ভাবি চাওঁকচোন । আজিকালি চাকৰিৰ মহঙা দিনত চাকৰি এটা এৰি অহাৰ মানসিক কষ্টকণ আনে নুবুজে । কথাকেইটা শুনি যিমান দুখ লাগিছিল তাতোধিক ভাবে পুতৌ জন্মিছিল মহিলা গৰাকীলৈ, সমাজত কথা ক’ব নাজানে বুলি। তেওঁ নিজেও কিন্তু এগৰাকী হাউচৱাইফ অথবা গৃহিণী। মানে তেওঁৰ কথাৰ অৰ্থ এনেকুৱা, স্বামীৰ উপাৰ্জনত জীৱনটো উপভোগ কৰিব পাৰি। মাক-দেউতাক বা ককায়েকহঁতৰ উপাৰ্জনত জীৱন অতিবাহিত কৰাটোহে যেন অপৰাধ। এনেধৰণৰ কিছু অভিজ্ঞতাৰ পৰা ভাব হয়, হাউচৱাইফৰ বিযয়টোত পুৰুযতকৈ মহিলা সকলেই যেন মহিলাসকলক বেছিকৈ উপহাস কৰে। কথাষাৰ ভাবিলে আচৰিত লাগে!\nঅৱশ্যে সমাজত আৰু কিছুমান ব্যক্তি আছে যিসকলৰ কথা নক’লে লিখনিটি সম্পূৰ্ণ নহ’ব। মই আগতে কৈছোৱেই মই এটা ব্যক্তিগত কোম্পানীত কাম কৰিছিলোঁ । তাত মই এগৰাকী এডমিনিষ্ট্রেটিভ অ’ফিচাৰ হিচাপে কৰ্মৰত আছিলোঁ । কামৰ পৰা অব্যাহতি লোৱাৰ আগমূহুৰ্ত্তত সকলোৰে পৰা বিদায় লৈছিলোঁ। মই যেতিয়া মেনেজাৰৰ ওচৰলৈ গৈছিলোঁ তেওঁ মোক সুধিছিল চাকৰিৰ পৰা অব্যাহতি লোৱাৰ কাৰণ। মই তেওঁক কৈছিলোঁ দিনটোৰ সৰহভাগ সময় মই এনেদৰে ঘৰৰ বাহিৰত খৰচ কৰিব নোৱাৰাৰ কথা, ঘৰুৱা কিছু সমস্যাৰ কথা। তেতিয়া তেখেতে মোক উৎসাহ জনাই কৈছিল তেওঁৰ এজন বন্ধুৰ ঘৰৰ কথা। কৈছিল তেওঁৰ বন্ধুপত্নীয়ে কেনেদৰে ঘৰতেই থাকি নিজৰ শিল্পকৰ্মৰে উদ্যোগ গঢ়ি তুলি তেওঁৰ স্বামী আৰু ঘৰখনক আৰ্থিক আৰু মানসিকভাবে সহায়-সহযোগিতা আগবঢ়াইছিল । কথাখিনি তেওঁ মোক বন্ধুৰ দৰে খুউব আন্তৰিকতাৰে কৈছিল। এনে ধৰণৰ ব্যক্তিৰ প্রতি শ্রদ্ধা উপজে মনত। যি এটা বাট বন্ধ হ’লেও হতাশ হ’বলৈ নিদি আন দুটা বাট দেখুৱাই দিয়ে লক্ষ্যত উপনীত হ’বলৈ। আচলতে মানুহৰ কথা-বতৰা তেনেকুৱাই হ’ব লাগে। কাৰোবাক উপহাস কৰি, নিৰাশজনক মন্তব্য দি নিৰুৎসাহ কৰাতকৈ, হীনমন্যতাৰ অনুভৱ কৰোৱাতকৈ নতুন বাটৰ সন্ধানহে দিব লাগে। নিজৰ দুৰ্বলতা ঢাকি থৈ চালে-বেৰে কোবাই কথা কোৱাতকৈ মানুহৰ ভাল কামৰ শলাগ ল’ব লাগে। সেয়াহে প্রকৃত শুভাকাঙ্ক্ষী তথা প্রকৃত বন্ধু-বান্ধৱীৰ লক্ষণ ।\n← এনেয়ে কিবা-কিবি: স্বামী-স্ত্ৰী বনাম নাৰী-পুৰুষ (উদ্দীপ তালুকদাৰ)\nসময় আৰু সিদ্ধান্ত (শান্তনু চাংমাই) →


এফালে কৰ'নাৰ সংহাৰী ৰূপ,আনফালে ১৪ জানুৱাৰী-১ মাৰ্চলৈকে অনুষ্ঠিত হ'ব মাঘ মেলা ! -\nHomeৰাষ্ট্ৰীয়এফালে কৰ'নাৰ সংহাৰী ৰূপ,আনফালে ১৪ জানুৱাৰী-১ মাৰ্চলৈকে অনুষ্ঠিত হ'ব মাঘ মেলা !\nএফালে কৰ’নাৰ সংহাৰী ৰূপ,আনফালে ১৪ জানুৱাৰী-১ মাৰ্চলৈকে অনুষ্ঠিত হ’ব মাঘ মেলা !\nএফালে কৰ'নাৰ সংহাৰী ৰূপ,আনফালে ১৪ জানুৱাৰীৰ পৰা ১ মাৰ্চলৈকে অনুষ্ঠিত হ'ব মাঘ মেলা!\nডিজিটেল ডেস্কঃ দেশজুৰি বৃদ্ধি পাইছে কৰ’নাৰ সংক্ৰমণ। ঠায়ে ঠায়ে লকডাউনো ঘোষণা হৈছে। ইয়াৰ মাজতে উত্তৰ প্ৰদেশৰ প্ৰয়াগৰাজত ১৪ জানুৱাৰীৰ পৰা আৰম্ভ হ’ব মাঘ মেলা। ১৪ জানুৱাৰীৰ পৰা ১ মাৰ্চলৈকে প্ৰয়াগৰাজত মাঘ মেলা অনুষ্ঠিত হ’ব। এই মাঘ মেলাত দেশৰ ভিন্ন ঠাইৰ পৰা অহা ভক্তপ্ৰাণ লোকে ভিৰ কৰেহি। মহাভাৰতত উল্লেখ থকা অনুসৰি এশ বছৰ ধৰি খাদ্য গ্ৰহণ নকৰাকৈ তপস্যা কৰাৰ ফল মাঘ মাহত কল্পৱাস নামৰ ব্ৰত পালন কৰি ফল পাব পাৰি। সেয়েহে দেশৰ সকলো কোণৰ শৈৱ, বৈষ্ণৱ, শাক্তকে ধৰি সকলো পৰম্পৰাৰ সাধুসকলৰ সৈতে ভক্তসকলে এই ধৰ্মীয় মেলাত উপস্থিত থাকে। ইফালে দেশত চলি আছে কৰনাৰ তৃতীয় ঢৌ। তাৰমাজতে মাঘ মেলা অনুষ্ঠিত কৰা কথাটোৱে চিন্তিত কৰি তুলিছে সচেতন লোকক।\nমাঘ মেলাত ইতিমধ্যেই প্ৰৱেশ কৰিছে কৰ’না ভাইৰাছ। মেলাখনত কৰ্তব্যৰত সাতজন আৰক্ষী কৰনা পজিটিভ বুলি পোহৰলৈ আহিছে। সাতজন আৰক্ষী কৰ’না সংক্ৰমিত হোৱাৰ তথ্যক লৈ হাহাকাৰ লাগিছে। মেলাখনত কৰ্তব্যৰত সকলো লোকৰে কৰ’না পৰীক্ষা কৰা হৈছে। এতিয়া সকলো আৰক্ষীকে পৰীক্ষা কৰা হ’ব। মেলাত কৰ্তব্যৰত সাতজন সংক্ৰমিত আৰক্ষীক পৃথককৈ ৰখা হৈছে। প্ৰয়াগৰাজত কৰ’না ভাইৰাছৰ সংক্ৰমণৰ ঘটনা বৃদ্ধি পাইছে। সোমবাৰে ইয়াত ২২০ টা নতুন কৰ’না কেছ ধৰা পৰিছিল। ইয়াৰ সৈতে সক্ৰিয় সংক্ৰমিত লোকৰ সংখ্যাও ৯২০ লৈ বৃদ্ধি পাইছে। ইয়াৰ বাবে এইবাৰ মাঘ মেলাত সকলো ভক্তৰ বাবে কৰ’না টিকাকৰণৰ প্ৰমাণপত্ৰ বাধ্যতামূলক হৈ পৰিছে৷\nপ্ৰতিজন লোকৰে কৰ’না টিকাকৰণৰ প্ৰমাণপত্ৰ পৰীক্ষা কৰিব মেলা কৰ্তৃপক্ষই। সকলো ভক্তই তেওঁলোকৰ সৈতে কৰ’না টিকাকৰণ প্ৰমাণপত্ৰ লগত ৰাখিব লাগিব৷ দুপালি ভেকচিন লোৱা লোকেহে প্ৰৱেশ কৰিব পাৰিব মাঘ মেলাত। উল্লেখ্য যে ডাবল ভেকছিন লোৱা লোকো পুনৰ আক্ৰান্ত হৈছে কৰ’নাত। তেনেস্থলত কৰ’না টিকাকৰণ প্ৰমাণপত্ৰ লগত ৰাখিলেই কোনো লোক মাঘ মেলাত প্ৰৱেশ কৰিব পৰা কথাটোত কিবা যুক্তি আছে জানো বুলি প্ৰশ্ন কৰিছে সচেতন লোকসকলেহে। লাখ লাখ মানুহ গোট খাবলগীয়া এই মাঘ মেলাত কৰ’নাই পুনৰ সংহাৰী ৰূপ ধাৰণ কৰাৰ আশংকা ব্যক্ত কৰিছে একাংশই। হয়তো প্ৰয়াগৰাজৰ মাঘ মেলা হৈ পৰিব পাৰে কৰ’নাৰ হটস্পট।\nআৰু পঢ়কঃ মগজু থাকিলেই নহ’ব; স্বাস্থ্যৱানো হৈ থাকিব লাগিব! জানো আহক মগজু সুস্থ ৰখাৰ টিপছ\nPrevious articleউত্তৰ প্ৰদেশত যোগীৰ অস্ত্ৰ ধৰ্ম! ৮০ বনাম ২০ৰ সমীকৰণেৰে নিৰ্বাচনী ৰণ জিকাৰ অংক!\nNext article২০২২বৰ্ষটো সুন্দৰ কৰিবলৈ প্ৰত্যেকে মানি চলক মাত্ৰ পাঁচটা নিয়ম


গোলাপ ৰাভা - অসমীয়া ৱিকিপিডিয়া\n১৩ ফেব্ৰুৱাৰী, ১৯৮৩ (৩৯ বছৰ)\nবকো, কামৰূপ জিলা, অসম\nঈশা শৰ্মা ৰাভা\nৰতন ৰাভা (পিতৃ)\nযত্নে ৰাভা (মাতৃ)\nগোলাপ ৰাভা (ইংৰাজী: Golap Rabha, জন্ম : ১৩ ফেব্ৰুৱাৰী ১৯৮৩) অসমৰ এগৰাকী শৰীৰ চৰ্চাবিদ। তেওঁ একাধাৰে মিঃ ইণ্ডিয়া, মিঃ ৱৰ্ল্ড, মিঃ ইউনিভাৰ্চ আদিৰ দৰে কেইবাটাও খিতাপ লাভ কৰিবলৈ সক্ষম হৈছে।\n১৯৮৩ চনৰ ১৩ ফ্ৰেব্ৰুৱাৰীত অসমৰ কামৰূপ জিলাৰ বকোত জন্মগ্ৰহণ কৰা গোলাপ ৰাভাৰ পিতৃ ৰতন ৰাভা আৰু মাতৃ যত্নে ৰাভা। তেওঁৰ পত্নী ঈশা শৰ্মা ৰাভা আৰু কন্যা লাভলী ৰাভা। তেওঁ বকোৰ ডন বস্ক স্কুলৰ পৰা স্কুলীয়া শিক্ষা লয় আৰু বকোৰ জৱাহৰলাল নেহৰু মহাবিদ্যালয়ৰ পৰা কলেজীয়া শিক্ষা সাং কৰে।\nজিতেন কলিতাৰ নিৰ্দেশনাত ২০০০ চনত বডী বিল্ডিং আৰম্ভ কৰা গোলাপে ২০০৩ চনত চেম্পিয়নশ্বিপ প্ৰতিযোগিতা আৰম্ভ কৰিছিল। তেওঁ প্ৰথম বৃত্তিগত প্ৰতিযোগিতাত বিফল হ’লেও পিছত তেওঁ অধিক প্ৰশিক্ষণ লৈছিল আৰু ক্ষেত্ৰৰ বিষয়ে গৱেষণা কৰি আৰু নতুন কৌশল শিকিছিল।\n২০০৮ চনত তেওঁ পুনৰ প্ৰতিযোগিতাত অংশগ্ৰহণ কৰে আৰু তেতিয়াৰ পৰা তেওঁ পিছলৈ ঘূৰি চাবলগীয়া হোৱা নাই। গোলাপে একেৰাহে দুবছৰ ২০০৮ আৰু ২০০৯ চনত জুনিয়ৰ মিঃ কামৰূপ আৰু জুনিয়ৰ মিঃ অসম লাভ কৰিছিল। তেওঁ ২০১৩ চনত মিঃ কামৰূপ আৰু ২০১৩ চনৰ লগতে ২০১৬ চনত মিঃ অসম খিতাপ লাভ কৰিছিল। ইয়াৰ উপৰিও, তেওঁ ২০১৫ চনত মিঃ ইণ্ডিয়া ৰাণাৰ আপ আছিল। ২০১৭ আৰু ২০১৮ চনত তেওঁ মিঃ ইণ্ডিয়া খিতাপ লাভ কৰে। তেওঁ মিঃ ইষ্ট ইণ্ডিয়া, মিঃ লুইত, মিঃ ফিটপেক ক্লাছিক আদি খিতাপ লাভ কৰে।\nতেওঁ ২০১৮ চনত ইউৰোপৰ লিথুৱানিয়া (Lithuania) -ত WBBF ৰ অধীনত অনুষ্ঠিত হোৱা Mister World প্ৰতিযোগিতাত তিনিটা অনুষ্ঠান ক্ৰমে মেন বডীবিল্ডিং (Men Bodybuilding), মেন মাচল মডেল (Men Muscle Model) আৰু প্ৰ’ মিঃ ৱৰ্ল্ড (Pro-Mr. World) -ত ৮০ কেজিৰ শ্ৰেণীত অংশগ্ৰহণ কৰি তিনিটা প্ৰতিযোগিতাতে স্বৰ্ণ পদক লাভ কৰে।\nমিঃ ইণ্ডিয়া - ২০১৭ আৰু ২০১৮\nমিঃ এছিয়া ২০১৮\nপ্ৰ’ মিঃ এছিয়া - ২০১৮\nমিঃ ইষ্ট ইণ্ডিয়া\nমিঃ ফিটপেক ক্লাছিক - ২০১৩\nমিঃ ৱৰ্ল্ড - ২০১৮\nমিঃ প্ৰ’ বডীবিল্ডাৰ - ২০১৮\nমিঃ ইউনিভাৰ্চ - ২০১৮\nপ্ৰ’ ৱৰ্ল্ড কাপ\nএম্বাৰ প্ৰিস্ক ইণ্টাৰনেশ্যনেল চেম্পিয়ন\n↑ 1.0 1.1 1.2 "Meet Golap Rabha - the Assamese bodybuilder who was recently crowned Mr. World 2018". https://www.guwahatiplus.com/article-detail/meet-golap-rabha-the-assamese-bodybuilder-who-was-recently-crowned-mr-world-2018। আহৰণ কৰা হৈছে: 11 Oct 2020.\n↑ "Assam's Golap Rabha crowned Mr World 2018, makes India proud". https://in.news.yahoo.com/assam-apos-golap-rabha-crowned-102308939.html। আহৰণ কৰা হৈছে: 11 Oct 2020.\n↑ "ICYMI: This Assam Man Just Won The Title Of Mr World 2018". https://www.inuth.com/india/this-assam-man-just-won-the-title-of-mr-world-2018/। আহৰণ কৰা হৈছে: 11 Oct 2020.\n↑ 4.0 4.1 "Golap Rabha from India Wins the Mr. World 2018 https://www.indianbodybuilding.co.in/golap-rabha-from-india-wins-the-mr-world-2018/".\n↑ 5.0 5.1 "Assams Golap Rabha crowned Mr World 2018, makes India proud". https://www.mykhel.com/more-sports/assam-s-golap-rabha-crowned-mr-world-2018-makes-india-proud-102244.html। আহৰণ কৰা হৈছে: 11 Oct 2020.\n↑ "Assams Golap Rabha wins Mr. Universe in Thailand". https://guwahatitimes.com/assams-golap-rabha-wins-mr-universe-in-thailand/। আহৰণ কৰা হৈছে: 11 Oct 2020.\nফেইচবুকত গোলাপ ৰাভা\n"https://as.wikipedia.org/w/index.php?title=গোলাপ_ৰাভা&oldid=292592"ৰ পৰা অনা হৈছে


প্ৰতিষেধক প্ৰদান — Vikaspedia\nৰাষ্ট্ৰীয় প্ৰতিষেধন সূচী\nশিশুকালৰ ৰোগ প্ৰতিৰোধ আৰু অক্ষমতা প্ৰতিৰোধ কৰাৰ বাবে প্ৰতিষেধন অতি গুৰুত্বপূৰ্ণ আৰু মূল্য সাপেক্ষে কৌশল। ই শিশুৰ প্ৰাথমিক প্ৰয়োজনীয়তা। ভাৰত চৰকাৰৰ স্বাস্থ্য মন্ত্ৰালয়ে তলত দিয়া প্ৰতিষেধন সূচী অনুমোদন কৰিছে আৰু ইয়াক বহুবোৰ শিশু স্বাস্থ্যৰ যত্ন প্ৰদানকাৰীয়ে মানি চলিছে।\nইণ্ডিয়ান একাডেমী অফ প্ৰেডিয়েট্ৰিছ অনুমোদন\nইণ্ডিয়ান একাডেমী অফ প্ৰেডিয়েট্ৰিছ হ’ল আমাৰ দেশৰ শিশুৰোগ পেশাদাৰীসকলৰ এক বৃহৎ সংগঠন, যিয়ে ৰোগ প্ৰতিষেধনৰ ৰাষ্ট্ৰীয় সূচী সমৰ্থন কৰিছে। তেওঁলোকে এই সূচীৰ লগতে আৰু দুবিধ চিটাকৰণ সন্নিৱিষ্ট কৰিছে। ইয়াৰে এটা হ’ল হেপাটাইটিছ বি ৰ চিটা, ইয়াক তিনি পালি (জন্মতে; এমাহত আৰু ছমাহ বয়সত) দিব লাগে। আনটো এম এম আৰ (মিজিলছ, মাম্পছ আৰু ৰুবেলা) ১৫ ৰ ১৮ মাহৰ ভিতৰত প্ৰদান কৰিব লাগে। এইটো উল্লেখ কৰিব লাগিব যে যদিও ৰুবেলা বেজী দিলে শিশুক অলপ অসুস্থ হৈ পৰা যেন লাগে তথাপিও ই যিসকল মাতৃক ৰুবেলাৰ প্ৰতিষেধক গৰ্ভৱতী অৱস্থাত প্ৰদান কৰা হোৱা নাছিল আৰু যিসকলৰ গৰ্ভধাৰণৰ আৰম্ভনীতে ইয়াৰ সংক্ৰমণ হৈছিল সেই শিশুসকলক জটিল ৰোগৰ পৰা এই বেজীয়ে ৰক্ষা কৰে।\nবিশ্ব স্বাস্থ্য সংস্থা- ভাৰতৰ অনুমোদন\nবিশ্ব স্বাস্থ্য সংস্থাই ৰাষ্ট্ৰীয় প্ৰতিষেধন সূচী অনুমোদন কৰিছে।\nশিশুৰ প্ৰতিষেধন সম্পৰ্কে সঘনাই শোধা প্ৰশ্নসমূহ\nৰোগ প্ৰতিষেধন কি আৰু ই কেনেদৰে কাম কৰে?\nমানৱ দেহক সংক্ৰমিত ৰোগসমূহৰ পৰা সুৰক্ষা প্ৰদান কৰিবলৈ প্ৰতিষেধক টিকা প্ৰদান কৰাটোকে প্ৰতিষেধন বোলা হয়। আমি যদি ভৱিষ্যতে এনে ৰোগৰ সংস্পৰ্শলৈ আহো তেন্তে এইবোৰে আমাৰ শৰীৰক ৰোগৰ বিৰুদ্ধে যুঁজিবলৈ প্ৰস্তুত কৰি তোলে। কেঁচুৱাই কিছু পৰিমাণৰ ৰোগ প্ৰতিৰোধ ক্ষমতা মাকৰ শৰীৰৰ পৰা আৰু স্তনদুগ্ধৰ জৰিয়তে পায়। শিশুটিৰ নিজা ৰোগ প্ৰতিৰোধ ক্ষমতাৰ বিকাশ হোৱাৰ লগে লগে ক্ৰমান্বয়ে এইবোৰ নোহোৱা হৈ আহে। শিশুটিক প্ৰতিষেধক চিটা প্ৰদান কৰি বহুবোৰ মাৰাত্মক ৰোগৰ পৰা আপোনাৰ শিশুটিক অতিৰিক্ত সুৰক্ষা প্ৰদান কৰিব পাৰে।\nপলমকৈ প্ৰতিষেধন আৰম্ভ কৰিব পৰা যাবনে?\nপ্ৰতিষেধন সূচীমতে কেঁচুৱাৰ বয়স ডেৰমাহ হোৱাৰ পৰাই প্ৰতিষেধক প্ৰদানৰ পৰামৰ্শ প্ৰদান কৰা হৈছে। কিন্তু যদিহে শিশুটিক পলমকৈ প্ৰতিষেধন প্ৰদান কৰিবলৈ অনা হয় তেন্তে কি কৰিব লাগিব?\nনিশ্চয় পাৰিব। যদিহে শিশুটিক পলমকৈ প্ৰতিষেধনৰ বাবে অনা হয় তেন্তে শিশুটিক প্ৰতিষেধন প্ৰদানৰ সময় পাৰ হৈ যোৱা সকলো প্ৰতিষেধকেই প্ৰদান কৰিব লাগিব। তথাপিও প্ৰতিষেধন ক্ৰমসূচী মানি চলা উচিত। শিশুটিক সম্পূৰ্ণৰূপে প্ৰতিষেধক প্ৰদান কৰিবলৈ সকলো ধৰণৰ চেষ্টা কৰিব লাগে আৰু লক্ষ্য ৰাখিব যাতে এবছৰৰ বয়স হোৱাৰ আগতে শিশুটিক সকলো চিটা প্ৰদান কৰা হয়।\nশিশুৰ প্ৰতিৰোধক টিকাকৰণ\n১) বিচিজি আৰু পলিঅ সদ্যজন্ম ০.১ মিলি ২ ফ়োট আন্তচৰ্ম নাই নাই\n২) DPT+পলিঅ’+হেপাটাইটিছ বি DPT+পলিঅ’+হেপাটাইটিছ বি DPT+পলিঅ’+হেপাটাইটিছ বি\n১৪ সপ্তাহ ০.৫ মিলি ২ ফোট উৰুৰ এন্টেৰিঅ’ লেটেৰেল পেশীত অসুস্থ চিকিৎসালয়ত ভৰ্তি, আগতে পাৰ্শ্বক্ৰিয়া হ’লে DPT দিব নালাগে।\n২)বেজীৰ ঠাইত বিষ\n৩) মিজিলছ ভিটামিন ‘এ’ ৯ মাহ ০.৫ মিলি ডেলটয়েড অংশতে মুখেৰে অতিশয় ৰুগীয়া শিশু\n(সংক্ৰমিত ভায়েল ব্যৱহাৰত)\nভিটামিন ‘এ’ ১৬-২৪ মাহ ০.৫ মিলি ২ ফোট উৰুৰ এন্টেৰিঅ’ লেটেৰেল মুখেৰে\n২) বেজীৰ ঠাইত বিষ\n৫) আগতে DPT দিয়া নাথাকিলে DT DT ২য় পালি ৫-৬ বছৰ ০.৫ মিলি পেশীত নাই নাই\n৬) আগতে কোনো প্ৰতিষেধক নিদিলে TT ২য় পালি ১০-১৬ বছৰ ০.৫ মিলি মাংসপেশী নাই নাই


বিশেষ লেখা - অসমীয়াৰ সুখ-দুখ\nHome ARTICLE DR GAYATRI GOGOI SHRADHANJALI ডাঃ গায়ত্ৰী গগৈ প্ৰৱন্ধ শ্ৰদ্ধাঞ্জলি বিশেষ লেখা\nxukhdukh.com August 16, 2015 ARTICLE, DR GAYATRI GOGOI, SHRADHANJALI, ডাঃ গায়ত্ৰী গগৈ, প্ৰৱন্ধ, শ্ৰদ্ধাঞ্জলি,\nযিদিনা চকুপানীবোৰ ফিৰিঙতি হ’ল\n(ধেমাজিত ২০০৪ চনৰ ১৫ আগষ্টত নিহত সকললৈ শ্ৰদ্ধাৰ্ঘ্য)\nডা৹ গায়ত্ৰী গগৈ\nকেতিয়াবা জীৱনত এনে এটা ঘটনা ঘটে যে মৃত্যুৰ অহমিকাকো পৰাজয় কৰিব পাৰে৷ মৃত্যুৰ ভয়ে মানুহক গোটেই জীৱনজুৰি সন্ত্ৰস্ত কৰি ৰাখে৷ ২০০৪ চনৰ ১৫ আগষ্টত ঘটা সেই ঘটনাৰ সেই ভয়ক মই জয় কৰিলোঁ বুলি ক’ব পাৰি৷ সেইদিনা ধেমাজিৰ জাতীয় পতাকা উত্তোলনস্থলীত ভয়ংকৰ বোমা বিস্ফোৰণে ১৩টি নিষ্পাপ শিশু আৰু মহিলাৰ প্ৰাণ কাঢ়ি ল’লে৷ সেই নাৰকীয় ঘটনাই মোক যন্ত্ৰণাৰ এনে এক বন্দৰত উপনীত কৰালে, য’ত বেদনাৰ ভাষা-চকুপানী নাছিল৷ খন্তেক সময় স্তব্ধ হোৱাৰ পিছত মোৰ ভিতৰত জন্ম হ’ল বজ্ৰ কঠোৰ এক সংকল্প৷ অন্তৰাত্মাৰ পৰা উচ্চাৰিত হ’ল-‘প্ৰতিবাদৰ ভাষা চকুপানী হ’ব নোৱাৰে৷’ হয়তো সেয়েহে এটোপালো চকুপানী ওলোৱা নাছিল৷ কি হৈছিল মই নাজানো৷ হয় সেইদিনাই চকুপানীবোৰ জুইৰ ফিৰিঙতি হ’ল৷\n১০.৩০ মান বজাত মায়ে ধেমাজিৰ পৰা ফোন কৰিলে যে আমাৰ বৰদেউতাৰ বৰপুত্ৰ ডম্বৰু ককাইদেউৰ ল’ৰাটো পতাকা উত্তোলন কৰিবলৈ গৈছিল৷ তেতিয়া ককাইদেউ আমা ঘৰতে বহি আছে৷ লাহে লাহে অধিক খবৰ আহিবলৈ ধৰিলে যে বিস্ফোৰণত বহুকেইজন নিহত হৈছে আৰু গুৰুতৰভাৱে আঘাতপ্ৰাপ্তসকলক হেলিকপ্টাৰেৰে ডিব্ৰুগড়লৈ আনি থকা হৈছে৷ ককাইদেউৰ একমাত্ৰ ল’ৰা মনজিতৰ নিথৰ দেহ ইতিমধ্যে উদ্ধাৰ কৰা হৈছে বুলিও লাহেকৈ গম পালোঁ৷ সাউতকৈ কিছুমান কৰুণ স্মৃতিয়ে জুমুৰি দি ধৰিলেহি৷ মই সপ্তম শ্ৰেণীত পঢ়ি থাকোঁতে ককাইদেউৰ প্ৰথম শিশু পুত্ৰত মৃত্যু ঘটিছিল৷ মৃত্যুৰ আগদিনা নিশা মই দাঁত সৰা সপোন দেখিছিলোঁ৷ দেউতাক সপোনৰ অৰ্থ সুধিলোঁ৷ দেউতাই ক’লে যে কিবা মূল্যৱান বস্তু হেৰাব৷ বহু ভাবি-ভাবি মূল্যৱান বুলি চিন্তা কৰি পোৱা সোণৰ কাণফুলিযোৰ খুলি থৈ দিলোঁ৷ ১২বছৰীয়া কিশোৰীৰ মূল্যৱানৰ সংজ্ঞা আছিল সেয়া৷ পুৱা খবৰ আহিল,এবছৰীয়া মৰম লগা ভতিজাটো আৰু নাই৷ তেতিয়া বুজি পালোঁ মূল্যৱানৰ অৰ্থ কিমান গভীৰ৷ কিয় বাৰু বাৰে বাৰে এজনকে এনেদৰে ইমান দুখ দিয়ে৷ এক তাৎক্ষণিক ক্ষোভ আৰু দুখে হেঁচা মাৰি ধৰিছিল যদিও মোৰ ব্যক্তিত্বৰ আঁৰত থকা শক্তিশালী সত্তাটোৱে মোক ক’লে-‘ এয়াই তোমাৰ উপযুক্ত সময়, নিজৰ মানুহৰ প্ৰতি ঋণ পৰিশোধ কৰাৰ৷ এনে ভয়ংকৰ বিপদত কাষত থাকি সহায় কৰাৰ৷ নহ’লে তুমি তোমাৰ মাতৃভূমি ধেমাজি বুলি কোৱাৰ অধিকাৰ নাই, কোনো অধিকাৰ নাই৷’ মোৰ এনে লাগিছিল-যদি মোক কোনোবাই সেই হত্যাযজ্ঞ চলোৱা দানৱহঁতৰ সৈতে সমুখ সমৰত যুঁজ কৰিবলৈ হাতত অস্ত্ৰ তুলি দিলেহেঁতেন,মই হাঁহি হাঁহি তুলি ল’লোঁহেঁতেন সেই অস্ত্ৰ৷ সেই সন্ধিক্ষণতে মৃত্যু-ভয়ক হেলাৰঙে জয় কৰিলোঁ৷\nমোৰ ভতিজাৰ বাবে কান্দিবলৈ নোৱাৰিলোঁ৷ দৌৰি গ’লোঁ অসম চিকিৎসা মহাবিদ্যালয়ৰ জৰুৰীকালীন বিভাগলৈ৷ স্বেচ্ছাসেৱী সংগঠনসমূহক খবৰ দিলোঁ৷ জৰুৰীকালীন বিভাগ আৰু ৰক্ত ভাণ্ডাৰৰ বাহিৰত সহানুভূতি আৰু মানৱীয়তাৰ শোভাযাত্ৰা অক্ষুণ্ন ৰখা ডিব্ৰুগড়ৰ বৃহৎ সংখ্যক মানুহে সহায়ৰ বাবে উপস্থিত হৈছিলহি৷ ৰিমা পাংগিং নামৰ কলেজীয়া ছাত্ৰীগৰাকী তেজেতে তুমৰলি হৈ আহিছিল৷ মুখমণ্ডল অধিকভাৱে আক্ৰান্ত৷ ১৫ আগষ্টৰ বাবে সকলো বজাৰ বন্ধ আছিল৷ ক’তো কাপোৰৰ দোকান নাই৷ ততাতৈয়াকৈ ঘৰলৈ আহি দুযোৰ মোৰ কাপোৰ নিলোঁহি৷ বেছিভাগ চিকিৎসাৰ বাবে অনা লোককে সান্ত্বনা দি মোকে অভিভাৱক বুলি ভাবিবলৈ ক’লোঁ৷\nকোনো কোনো মুহূৰ্তত মোৰ ককাইদেউ আৰু নবৌৰ মুখখন মনত পৰি শোকে খুন্দা মাৰি ধৰিছে, কিন্তু নিজক আকৌ কৈছোঁ-‘তুমি আজি দিনটোৰ বাবে শিল হ’ব লাগিব৷ তোমাৰ কান্দি-কাটি বহি থাকিবৰ সময় নাই৷ যিসকল তোমাৰ সন্মুখত আছে সিহঁতক শুশ্ৰুষা কৰা৷’ সেইদিনা মই এজনী বেলেগ ছোৱালীলৈ ৰূপান্তৰ হ’লোঁ৷ সৰু সৰু কথাতে কান্দি পেলোৱা ছোৱালীজনী নতুন সাহসীৰ ৰূপত জন্ম হ’ল৷\nদ্বিতীয় দিনা মুখ্য মন্ত্ৰী তৰুণ গগৈ আহিছে আঘাতপ্ৰাপ্তসকলৰ খবৰ ল’বলৈ৷ নিয়ম অনুযায়ী, আমাৰ তদানীন্তন অধ্যক্ষ আৰু অধ্যাপকসকলে সমস্যাসমূহ আলোচনা কৰিব৷ বৃত্তিগত বা প্ৰট’কলৰ খাতিৰত উচ্চ পৰ্যায়ৰ আমোলা-মন্ত্ৰীৰ সৈতে যি কোনো কথা জোৰ দি ক’ব নোৱাৰি৷ কিন্তু ৰিমাৰ চকু-মুখৰ আঘাত আমাৰ কলেজত একেবাৰে অনুকূল নাছিল৷ চিৰজীৱন দৃষ্টিশক্তি হেৰুৱাৰ সম্ভাৱনা আছিল নিশ্চিত৷ মই দৃঢ়ভাৱে সংকল্প ল’লোঁ যে মই দাবী কৰিম ৰিমাক যাতে উন্নত চিকিৎসালয়লৈ স্থানান্তৰ কৰি শীঘ্ৰে চিকিৎসা কৰে৷ কিয়নো ৰিমাৰ পিতৃ ইমান হোজা মানুহ যে তেওঁৰ মুখৰ পৰা কিবা কথা ওলাবনে নাই সন্দেহ৷ যথাসময়ত আহিল মুখ্য মন্ত্ৰীৰ লগতে অধ্যক্ষ, আমাৰ অধ্যাপকসকল৷ ৰোগীৰ বিছনাৰ ওচৰত কথাৰ বিনিময় আৰম্ভ হৈছে৷ মোৰ উৎকণ্ঠা আৰু দুঃচিন্তা বাঢ়িছে৷ এটা সময়ত মোৰ মুখৰ পৰা ওলাল-‘ Excuse me ছাৰ, মই ড৹ গায়ত্ৰী গগৈ, মোৰ ঘৰ ধেমাজিত৷ এই সকলো আঘাতপ্ৰাপ্ত লোকৰ অভিভাৱক হৈ আপোনাৰ লগত কথা পাতিব বিচাৰিছোঁ৷’ তেওঁলোক সকলোৱে ওচপ খাই উঠিল আৰু মোলৈ দৃষ্টি নিক্ষেপ কৰিলে মোৰ উচ্চ আৰু দৃঢ় কণ্ঠস্বৰ শুনি৷ মই জানিছিলোঁ মই শৃংখলা ভংগ কৰিছোঁ৷ শৃংখলা ভংগৰ বিনিময়ত হ’ব পৰা শাস্তি গ্ৰহণ কৰিবলৈ নিজকে প্ৰস্তুত কৰিছিলোঁ৷ আঘাতপ্ৰাপ্তসকলে যাতে ন্যায় বা উচিত চিকিৎসা পায়, মোৰ সেই লক্ষ্য আছিল৷ মোৰ মৌনতা বা শৃংখলাবদ্ধতাই যাতে সেই সুযোগৰ দুৱাৰ বন্ধ নকৰে,তাৰ প্ৰতি সচেতন আছিলোঁ৷ মুখ্য মন্ত্ৰীয়ে আগ্ৰহ প্ৰকাশ কৰিলে আৰু মই কথাখিনি বুজাই ক’লো৷ তাৰ পিছত মোক আনন্দিত কৰি তৰুণ গগৈয়ে ক’লে-‘তুমি য’লৈকে নিবলৈ ইচ্ছা কৰা তালৈকে নি চিকিৎসা কৰা হ’ব৷ সকলো ব্যৱস্থা কৰিম৷’ তেতিয়া সকাহ পালোঁ৷ পিছফালৰ পৰা এষাৰ মাত শুনিলোঁ-‘গায়ত্ৰী গগৈৰ পাংগিঙৰ কি সম্পৰ্ক থাকিব পাৰে?’ এক ছেকেণ্ডৰ কাৰণে উচ্চ শিক্ষাৰে শিক্ষিত মানুহৰ নিম্ন চিন্তাৰ পৰিধিৰ প্ৰকাশ দেখি পুতৌ কৰিবলৈ মন গ’ল, কিন্তু মই উভতি নাচালোঁ৷ সেইদিনাই অধ্যক্ষ ডাঃ নন্দিতা চৌধুৰী বাইদেৱে মোক মাতি ক’লে যে ৰোগীৰ লগত দিল্লীৰ এইমচ্‌লৈ যাব লাগে৷ কিন্তু মই নগ’লো,কাৰণ মোৰ বাবে ধেমাজিত বহুত কাম ৰৈ আছিল৷ লগত গ’ল ডাঃ অৰূপ চৌধুৰী৷\nবোমা বিস্ফোৰণৰ মৰ্মন্তুদ ঘটনাত দেশজুৰি শোকৰ বন্যা বৈ গৈছে৷ ৰাষ্ট্ৰপতি পদত আছিল জনতাৰ ৰাষ্ট্ৰপতি দেশবাসীৰ প্ৰিয়তম ব্যক্তি ড৹ এ পি জে আব্দুল কালাম৷ মোৰ ঘৰ ধেমাজিত বুলি তেওঁৰ বিশেষ কৰ্তব্যৰত বিষয়া স্বামীনাথনে জানিছিল আৰু মোলৈ তেওঁৱেই ড৹ কালামৰ শোকবাৰ্তা প্ৰেৰণ কৰিছিল৷ গধূলিলৈ ব্যক্তিগত সচিব আৰু আৰ কে প্ৰসাদে আকৌ ফোন কৰিছিল যে মহামহিম ৰাষ্ট্ৰপতিয়ে ধেমাজিবাসীৰ বাবে সহায় আগবঢ়াব খুজিছে, কেনে সহায় লাগিব৷ তেওঁ আমাৰ দৰে সাধাৰণ মানুহৰ নিচিনা একেদৰে অন্তৰেৰে কান্দিছে আৰু উদ্ধাৰৰ বাবে চিন্তা কৰিছে৷ শোক আৰু অন্ধকাৰত ছট‌্ফটাই থকা অন্তৰখনে তেওঁ দেখুওৱা মহানুভৱতাৰ বাবে সকলো হেৰুৱাইয়ো কিবা এটা আশাৰ ৰেঙণি বিচাৰি পাইছোঁ যেন অনুমান হৈছিল৷ মই আৰ কে প্ৰসাদক ক’লো যে কি লাগে তাৎক্ষণিত মই ক’বলৈ নোৱাৰিম৷ ধেমাজিৰ মানুহৰ লগত কথাপাতিহে জনাম৷ বহু মানুহৰ লগত কথাপাতিহে জনাম৷ বহু মানুহৰ লগত কথাপাতি বুজি পাইছিলোঁ যে ১৩ জন মানুহৰ প্ৰাণ কাঢ়ি নিয়া বিস্ফোৰণৰ বিকট শব্দই ছট্‌ফটীয়া প্ৰাণচঞ্চল কণমানি ছাত্ৰ-ছাত্ৰীসকলক একেবাৰে নীৰৱ কৰি গ’ল৷ মুখৰ শব্দ কাঢ়ি লৈ গ’ল৷ এতিয়া তেওঁলোকে কথা নাপাতে, নেখেলে, নাখায়,নিশা নুশুৱে৷ সামান্যতম শব্দত উচপ খাই উঠে৷ কল্পনা কৰিব পাৰিনে এনে এখন ছবি?\nমোৰ এটা মুহূৰ্তত খুব চিঞৰি চিঞৰি কান্দিবলৈ মন গৈছিল৷ নিজ দেশক,নিজৰ জাতীয় পতাকাক ভালপোৱাৰ অপৰাধত আমি হেৰুৱাব লগা হৈছে আমাৰ মানুহ৷ মানুহে নিজৰ জীৱনত কৰুণ মুহূৰ্তৰ মুখামুখি হ’লেহে উপলব্ধি কৰিব পাৰে যে তেতিয়া আমি সাধাৰণ মানুহৰ দৰে কন্দাৰ দৰে কান্দিব নোৱাৰোঁ৷ আত্মাৰ পৰা নিগৰিত কান্দোনত চকুপানী নাথাকে৷\nহতাশা আৰু যন্ত্ৰণাত কক্‌বকাই থকা ধেমাজিৰ মোৰ নিজৰ মানুহৰ মনত সেই অদ্ভুত অপৰাজেয় প্ৰাণশক্তিক জগায় তুলিম বুলি মনতে দৃঢ় প্ৰতিজ্ঞ হ’লো৷ তদানীন্তন ৰাষ্ট্ৰপতি ড৹ কালামৰ ব্যক্তিগত সচিব আৰ কে প্ৰসাদক জনালোঁ যে মানুহবোৰ মানসিকভাৱে আহত হৈছে, গতিকে মনস্তাত্ত্বিক পৰামৰ্শৰ বাবে অভিজ্ঞ বিশেষজ্ঞৰ প্ৰয়োজন৷ তেতিয়া ৰাষ্ট্ৰপতি ভৱনে Defence Institute of psychological Researchৰ পৰা ড৹ এন পি সিঙক পঠিওৱাৰ ব্যৱস্থা কৰিলে৷ ধেমাজিত মোৰ দাদা পৰাগজ্যোতি গগৈ, আগৰণুৱা ব্যক্তি শৈশৱ দত্ত,ধেমাজি কলেজৰ মোৰ শিক্ষকসকল ড৹ পুষ্প গগৈ, ড৹ উমা শৰ্মা, শিক্ষয়িত্ৰী লাৱণ্য চুতীয়া, কৰৱী দেউৰী, ডাঃ মনোৰঞ্জন শৰ্মা আদি বহু লোকে এইক্ষেত্ৰত দেহে-কেহে লাগিছিল৷ ইতিমধ্যে মই বহুতৰ নাম পাহৰি পেলাইছোঁ৷ তেওঁলোকৰ সহযোগত তিনিদিনীয়া মনস্তাত্ত্বিক পৰামৰ্শ শিবিৰ অনুষ্ঠিত কৰা হ’ল৷ বিদ্যালয়ৰ শিক্ষক-শিক্ষয়িত্ৰীসকলে নিজৰ ছাত্ৰীসকলক বিশেষভাৱে সংগ দিছিল৷ চকুৱে-মুখে ভীতিগ্ৰস্তভাৱে চিহ্ন ফুটি উঠা শিশুৰ পৰা প্ৰাপ্তবয়স্ক মানুহক বেলেগ বেলেগ দলত ভাগ কৰি এনে কাম কৰা হৈছিল৷ মোৰ প্ৰধান কাম হৈ পৰিছিল অনুবাদ কৰি বুজাই দিয়া৷ বিস্ফোৰণৰ সময়ত ভয়ংকৰ ছবিবোৰ দিনে-নিশাই মানুহৰ মনৰ মাজত পাকঘূৰণি খাই ফুৰিছিল৷ মানুহক বিশেষকৈ গুৰুত্ব দিয়া হৈছিল তেওঁলোকৰ অভিজ্ঞতা আৰু সমস্যাসমূহক ক’বলৈ৷ কৈ কৈ মনৰ বোজা অলপ পাতলাইছিল, কিছু শান্তি পাইছিল৷ শেষৰ দিনা ছাত্ৰ-ছাত্ৰীবোৰৰ মাজত বহুখিনি উৎসাহ-উদ্দীপনা ঘূৰি আহিছিল৷ তেওঁলোকে কথা পাতিছিল, ছবি আঁকিছিল, কবিতা গাইছিল হেৰুৱাই পেলোৱা সহপাঠীসকলৰ স্মৃতিত৷ ড৹ এন পি সিঙে অবিস্মৰণীয় স্মৃতি লৈ ঘূৰি গৈছিল আৰু কৈছিল যে ধেমাজিক তেওঁ দ্বিতীয় এখন ঘৰ যেন অনুভৱ কৰিছে৷\nইমানবোৰৰ মাজত চলিছে মোৰ ভিতৰত আন এখন যুদ্ধ৷ মই ককাইদেউ-নবৌৰ চকুলৈ নাচাইছিলোঁ৷ কিবা এক বেদনাই ইমান বেছিকৈ খামুচি ধৰিছিল যে বেছিকৈ কথাও নাপাতিছিলোঁ৷ সান্ত্বনাৰ এটা শব্দও বিচাৰি নাপাইছিলোঁ, ফলত সিহঁতৰ পৰা খৰধৰকৈ আঁতৰি পলাই গৈছিলোঁ৷ আনৰ সহায় অবিহনে থিয় হ’ব নোৱাৰা ভতিজাজনী নিজৰ জীৱনৰ একমাত্ৰ সাৰথি ভায়েক মনজিতক হেৰুৱাই অস্থিৰ হৈছিল৷ কাৰোবাৰ বাবে ইমান বেছি দুখ কিয় জানো ৰৈ থাকে আদি প্ৰশ্নবোৰে মাজে মাজে জুমুৰি দি ধৰিছিল৷ এনেদৰে মানুহক মৰি মৰি জীয়াই থাকিবলৈ কিয় আৰু বাধ্য কৰে? আদি৷ বহু মানুহে মোক ফোন কৰি সহমৰ্মিতা প্ৰদৰ্শন কৰিছিল৷ হোমেন বৰগোহাঞি, লেখক সঞ্জয় হাজৰিকাই টাইমছ্ অৱ ইণ্ডিয়াত এটা প্ৰবন্ধ লিখিবলৈ অনুৰোধ কৰিলে৷ নিজৰ প্ৰতিক্ৰিয়া-প্ৰতিবাদ প্ৰকাষ কৰি লিখিছিলোঁ৷ আলফাক কঠিনতম ভাষাৰে নিন্দা কৰিছিলোঁ৷ লেখিকা মিতালি ফুকন, ডিব্ৰুগড়ৰ পেইমথি গোহাঞি, প্ৰবন্ধকাৰ ৱাচবীৰ হুছেইন, প্ৰয়াত অৰ্থনীতিবিদ ভুবন বৰুৱা, অজিত নাৰায়ণ সিংহ, ৰত্না ভৰালী আদি অসংখ্য ব্যক্তিয়ে তেওঁলোকৰ লেখাৰ যোগেদি মোৰ সামান্য অৰিহণাৰ বাবে ধন্যবাদ জনাইছিল৷ কিন্তু সেই ঘটনাই যি আঘাত কৰিছিল মনৰ গভীৰত, বছৰৰ পিছত বছৰ ধৰি মুক্তি পোৱা নাছিলোঁ৷ এই মনৰ কথাখিনি সম্পূৰ্ণৰূপে লিখিবলৈ নোৱাৰিছিলোঁ, কিয়নো চেষ্টা কৰিলেই আৱেগৰ সোঁতত উটি গৈ দুখত ভাগি পৰোঁ৷ সেয়েহে সন্তান বা মাতৃ হেৰুৱাসকলে প্ৰতিদিনেইবা প্ৰতি ১৫ আগষ্টত কিদৰে ভয়াৱহ যন্ত্ৰণাত সময় কটায় উপলব্ধি কৰিব পাৰি৷ ৰিমাই সুস্থ হৈ উভতি আহিল৷ কৰ্মজীৱন আৰু বিবাহিত জীৱনৰ পাতনি মেলিছে৷ ৰিমাৰ অভিভাৱকৰূপে মুখ্য মন্ত্ৰীৰ কাৰ্যালয়েও মই যেতিয়াই চিকিৎসাৰ পৰা অসুবিধা হয় কথা পাতিছিলোঁ, তেওঁলোকে মনোযোগ দিছিল আৰু লগে লগে সাহায্য প্ৰদান কৰিছিল৷ প্ৰতিটো সন্ত্ৰাসবাদীৰ আক্ৰমণেই শেষ আক্ৰমণ হওক বুলি আশা কৰোঁ, কিন্তু নহয়৷ অৱশ্যে তেনে সময়ৰ তুলনাত এতিয়া ১৫ আগষ্ট বা ২৬ জানুৱাৰীত অধিক স্বতঃস্ফূৰ্তভাৱে মানুহ মানুহ ওলাই অহা পৰিলক্ষিত হৈছে৷ কিন্তু সেইটো দিন অবিহনে যেতিয়া নিৰাপত্তাৰক্ষী অবিহনে সাধাৰণ ৰাইজ ৰাজপথলৈ ওলাই আহিব, নিৰ্ভয়ে-নিৰ্বিঘ্নে৷ সাধাৰণ ৰাইজেই নহয়, কিমান যে নিৰাপত্তাৰক্ষী, আৰক্ষী-বিষয়াই প্ৰাণ আহুতি দিব লগা হৈছে ,লেখ-জোখ নাই৷ সৌ সিদিনা গুলজাৰ হুছেইন, নিত্যানন্দ গোস্বামী আদি আৰক্ষী-বিষয়া সন্ত্ৰাসবাদীৰ হাতত নিজৰ কৰ্তব্য কৰি শ্বহীদ হ’ব লগা হৈছে৷ প্ৰতিদিনেই এনে ত্যাগৰ প্ৰতিচ্ছবি দেখিয়েই আছোঁ৷\nএই পোন্ধৰ আগষ্টত দেশৰ জনপ্ৰিয়তম ৰাষ্ট্ৰপতি মিছাইল মেন সোঁশৰীৰে নাথাকে৷ যি দেশৰ মাটিত জনম হ’ল, যি দেশৰ পানী-বায়ু খাই ডাঙৰ হ’ল, যি দেশৰ সপোন দেখি দেখি প্ৰতিটো পুৱা সাৰ পাইছিল, যি দেশৰ জন-গণ-মন প্ৰতিটো স্বাধীনতা দিৱসত গাইছিল৷ তেওঁ এইবাৰ প্ৰথমবাৰলৈ নাথাকিব৷ কিন্তু সিঁচি গ’ল আমাৰ হৃদয়ত প্ৰেৰণাৰ আমোঘ বাণী৷ যাৰ মন্ত্ৰ আছিল ‘জননী জন্মভূমি স্বৰ্গাদপী গৰীয়সী’৷ ধেমাজিৰ ঘটনাত নিহত স্বাধীনতা-পিয়াসীসকলো আত্মা, দেশৰ শান্তি,একতা,অখণ্ডতা ৰক্ষাৰ বাবে শ্বহীদ হোৱা বীৰসকললৈ জনাইছোঁ শতকোটি প্ৰণাম৷ মোৰো স্বাধীনতা দিৱসৰ প্ৰতিজ্ঞা যদি এনে এক দিন আহে আমাৰ শৌৰ্য নিচান জাতীয় পতাকাক সন্মান কৰিব খোজোঁতে কোনো দেশদ্ৰোহীয়ে মৃত্যুৰ ভয় দেখুৱায় মোক, মই পাহৰি যাম নিজৰ অস্তিত্ব ৷ মনত পেলাম-\nজীৱনৰ প্ৰথম প্ৰেম দেশ/প্ৰথম চৰ্ত দেশ/ প্ৰথম অৰ্থ দেশ/এই মৃত্যু অপৰাজেয়...৷\nলেখিকা ডিব্ৰুগড়ত অসম মেডিকেল কলেজত কৰ্মৰত, ফোন ৯৪৩৫০-৩০০৮৪,\nলেখাটি আমাৰ অসম কাকততো প্ৰকাশ পাইছে। ইউনিক'ডলৈ ৰূপান্তৰ কৰিলে নগাঁৱৰ পৰা ঈশানজ্যোতি বৰাই।\nTags # ARTICLE # DR GAYATRI GOGOI # SHRADHANJALI # ডাঃ গায়ত্ৰী গগৈ # প্ৰৱন্ধ # শ্ৰদ্ধাঞ্জলি\nBy xukhdukh.com on August 16, 2015\nLabels: ARTICLE, DR GAYATRI GOGOI, SHRADHANJALI, ডাঃ গায়ত্ৰী গগৈ, প্ৰৱন্ধ, শ্ৰদ্ধাঞ্জলি


Candex B in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Candex B ar byavahar, ppali, parshwakriya, upkaar, kriya-pratikriya aaru satarkatabani\nCandex B की जानकारी\nCandex B ৰ লাভ আৰু ব্যৱহাৰসমূহ- Candex B Benefits & Uses in Assamese- Candex B ar laabh aaru byavaharsamuh\nCandex B ৰ পালি আৰু সেয়া কেনেদৰে ল'ব- Candex B Dosage & How to Take in Assamese - Candex B ar paali aaru xeya kenedore lobo\nCandex B ৰ পাৰ্শ্চক্ৰিয়াসমূহ- Candex B Side Effects in Assamese- Candex B ar parshwakriyasamuh\nCandex B সংক্ৰান্ত সতৰ্কতাবাণীসমূহ- Candex B Related Warnings in Assamese- Candex B xonkranta xatarkatabanisamuh\nঅইন দৰৱৰ সৈতে Candex Bৰ গুৰুতৰ ক্ৰিয়া-প্ৰতিক্ৰিয়া- Severe Interaction of Candex B with Other Drugs in Assamese- Oinor xoite Candex B ar gurutor kriya-pratikriya\nCandex B মতভেদসমূহ- Candex B Contraindications in Assamese- Candex B nishedhsamuh\nCandex B ৰ বিষয়ে সততে সোধা প্ৰশ্নসমূহ- Frequently asked Questions about Candex B in Assamese- Candex B ar bikhoye satate xodha prashnasamuh\nখাদ্য আৰু মদৰ সৈতে Candex B ক্ৰিয়া-প্ৰতিক্ৰিয়া- Candex B Interactions with Food and Alcohol in Assamese- khadya aaru modor xoite Candex B kriya-pratikriya\nCandex B ৰ লাভ আৰু ব্যৱহাৰসমূহ - Candex B Benefits & Uses in Assamese - Candex B ar laabh aaru byavaharsamuh\nCandex B তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCandex B ৰ পালি আৰু সেয়া কেনেদৰে ল'ব - Candex B Dosage & How to Take in Assamese - Candex B ar paali aaru xeya kenedore lobo\nCandex B-ৰ উপাদানসমূহ - Candex B Active Ingredients in Assamese - Candex B-ar upadaansamuh\nCandex B ৰ পাৰ্শ্চক্ৰিয়াসমূহ - Candex B Side Effects in Assamese - Candex B ar parshwakriyasamuh\nগৱেষণাৰ ভিত্তিত, Candex B ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCandex B সংক্ৰান্ত সতৰ্কতাবাণীসমূহ - Candex B Related Warnings in Assamese - Candex B xonkranta xatarkatabanisamuh\nCandex B-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Candex B সুৰক্ষিত ভাবে গ্ৰহণ কৰিব পাৰে।\nCandex B-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCandex B এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Candex B কি প্ৰভাৱ দেখা গৈছে?\nবৃক্ক ৰ বাবে Candex B সম্পূৰ্ণৰূপে সুৰক্ষিত।\nযকৃতত Candex B কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Candex B গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Candex B ৰ কি প্ৰভাৱ দেখা গৈছে?\nহৃদয় ৰ বাবে Candex B ক্ষতিকাৰক নহয়।\nঅইন দৰৱৰ সৈতে Candex Bৰ গুৰুতৰ ক্ৰিয়া-প্ৰতিক্ৰিয়া - Severe Interaction of Candex B with Other Drugs in Assamese - Oinor xoite Candex B ar gurutor kriya-pratikriya\nCandex B তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCandex B মতভেদসমূহ - Candex B Contraindications in Assamese - Candex B nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Candex B লোৱা অনুচিত যাতে -\nCandex B ৰ বিষয়ে সততে সোধা প্ৰশ্নসমূহ - Frequently asked Questions about Candex B in Assamese - Candex B ar bikhoye satate xodha prashnasamuh\nএই Candex B-এ অভ্য়াস বা নিচাৰ সৃষ্টি কৰে নেকি?\nনহয়, Candex Bয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Candex B লোৱাৰ পিছত ই আপোনাৰ টোপনি ভাৱ নানে।\nহয়, কিন্তু ডাক্তৰৰ পৰামৰ্শ মতেহে Candex B লওক।\nমানসিক ৰোগৰ চিকিত্সাৰ বাবে Candex B লৈ কোনো লাভ নাই।\nখাদ্য আৰু মদৰ সৈতে Candex B ক্ৰিয়া-প্ৰতিক্ৰিয়া - Candex B Interactions with Food and Alcohol in Assamese - khadya aaru modor xoite Candex B kriya-pratikriya\nখাদ্য আৰু Candex Bৰ ক্ৰিয়া-প্ৰতিক্ৰিয়া\nখাদ্যৰ সৈতে Candex B লোৱাটো স্বাভাৱিক।\nমদ আৰু Candex Bৰ মাজৰ প্ৰতিক্ৰিয়া\nCandex Bৰ সৈতে মদ্যাপনে কোনো হানিকাৰক প্ৰভাৱ নেপেলায়। যাহওক, আপুনি যদি তেনে কৰে, তেন্তে অনুগ্ৰহ কৰি সাৱধান হওক।\nCandex B ৰ অনুকল্প - Substitutes for Candex B in Assamese\nআপুনি বা আপোনাৰ পৰিয়ালৰ কোনোবাই Candex B লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Candex B ব্যৱহাৰ কৰিছিল নেকি?\nআপুনি কিমান পৰিমাণে Candex B সেৱন কৰিছিল?\nআপুনি Candex B ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Candex B সেৱন কৰে?


হৃদয়ৰ একোণত তুমি ০৩ - বিপাশা বৰা\nমই ওলাই আহি ৰাস্তাৰে ঠিক পোনে পোনে বাওঁদিশে চালো,পাপৰি ইতিমধ্যে ৰাস্তাত।ঘড়ীটো চালো,দেৰি হ'ল নেকি?(নাই নাই জোখৰ সময়েই হৈছে)\n:ওম..এইয়া আহিলো,পিছে ক'লৈ যাবা?(বাইকৰ পাছ চিটটো মোহাৰি)\n:যাওঁ ব'লা কোনো এক নিজান ঠাইলৈ।\n:ৱাহ্ ইমান ধুনীয়া ঠ‍াই!!!মই যে ইয়ালৈ আগতে কেতিয়াও অহা নাই।\n:মইয়ো কেতিয়া আহিছিলো জানা?প্ৰায় ২০ বছৰৰ আগতে,মোৰ মা-দেউতাৰ লগত।\n:অহ্...আৰু কোৱা তোমাৰ কথাবোৰ আজি কিয় আবেগিক যেন লাগিছে?এনি প্ৰব্লেম?\n:নাই নাই একো নাই,আজি তোমাক অলপ কথা ক'ম বুলিয়েই মই ইমান জোৰ কৰি তোমাক ইয়ালৈ লৈ আহিছো।\n:মই ঠিক বুজা নাই....আপুনি কি ক'ব বিছাৰিছে।\n২৭বছৰৰ আগৰ কাহিনীঃ-\nসেইদিনা ১৯৯২ চনৰ এপ্ৰিল মাহৰ ২৯ তাৰিখ আছিল।মই এটা মধ্যবিত্ত পৰিয়ালত জন্ম গ্ৰহণ কৰিছিলো।মোৰ মা-দেউতাৰ মই একমাত্ৰ সন্তান আছিলো,মোক ঘৰত খুব মৰম কৰিছিল আৰু নাম ৰাখিছিল নিবিড় দত্ত।মোৰ দেউতা এজন অপ্ৰাদেশিকৃত স্কুলত কৰ্মৰত শিক্ষক আছিল আৰু ম‍া গৃহিণী।আমাৰ দিনবোৰ ঠিক ভালেই চলিছিল।\nমোৰ যেতিয়া তিনি বছৰ হৈছিল তেতিয়া চাকৰি সুত্রে এঘৰ মানুহ আমাৰ সন্মুখৰ ঘৰটোত থাকিবৰ বাবে আহিছিল।তেওঁলোকৰ পৰিয়ালটোও ঠিক আমাৰ দৰে তিনিজনীয়া সদস্যৰে এটা সুখী পৰিয়াল।তেওঁলোকৰ এজনী কনমানি ছোৱালী আছিল,বয়সত মোৰ সমানেই হ'ব।আমি দুয়ো তেতিয়াৰ পৰাই একেলগে খেলো।মোৰ অকলশৰীয়া শৈশৱটোত যেন মই কোনোবা এজনক বিচাৰি পাইছিলো।তাইক ঘৰত সকলোৱে "ৰিচি" বুলি মাতিছিল,আৰু মইয়ো ৰিচি বুলিয়েই মাতিছিলো।\nআমি দুয়ো পাঁচবছৰত স্কুল যোৱা আৰম্ভ কৰিছিলো।আৰু দুয়ো একেখন স্কুলত পঢ়াৰ বিষয়ক লৈ মইয়ো মা-দেউতাক কৈছিলো-\n:মা-দেউতা মইও ৰিচিয়ে পঢ়া স্কুলতহে পঢ়িম।\n:ওম..ঠিক আছে মইনা,তুমি য'তেই মন কৰা তোমাৰ দেউতাই তাতেই পঢ়াব,তুমি মাথো ভালদৰে পঢ়ি ভাল মানুহ হ'ব লাগিব দেই।\n:মা..মই পাৰিম,মই পাৰিম,...\n(মায়ে মোক কপালত চুমা এটা খাই,জোৰেৰে বুকুৰ মাজত সাৱতি লয়,মইয়ো দুহাতেৰে মাৰ ডিঙিত ধৰি লওঁ।)\nLabels#উপন্যাসিকা, #বিপাশা বৰা, #হৃদয়ৰ একোণত তুমি


Riborea in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Riborea ar byavahar, ppali, parshwakriya, upkaar, kriya-pratikriya aaru satarkatabani\n34 लोगों ने इसको हाल ही में खरीदा\nRiborea ৰ লাভ আৰু ব্যৱহাৰসমূহ- Riborea Benefits & Uses in Assamese- Riborea ar laabh aaru byavaharsamuh\nRiborea ৰ পালি আৰু সেয়া কেনেদৰে ল'ব- Riborea Dosage & How to Take in Assamese - Riborea ar paali aaru xeya kenedore lobo\nRiborea ৰ পাৰ্শ্চক্ৰিয়াসমূহ- Riborea Side Effects in Assamese- Riborea ar parshwakriyasamuh\nRiborea সংক্ৰান্ত সতৰ্কতাবাণীসমূহ- Riborea Related Warnings in Assamese- Riborea xonkranta xatarkatabanisamuh\nঅইন দৰৱৰ সৈতে Riboreaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Riborea with Other Drugs in Assamese- Oinor xoite Riborea ar gurutor kriya-pratikriya\nRiborea মতভেদসমূহ- Riborea Contraindications in Assamese- Riborea nishedhsamuh\nRiborea ৰ বিষয়ে সততে সোধা প্ৰশ্নসমূহ- Frequently asked Questions about Riborea in Assamese- Riborea ar bikhoye satate xodha prashnasamuh\nখাদ্য আৰু মদৰ সৈতে Riborea ক্ৰিয়া-প্ৰতিক্ৰিয়া- Riborea Interactions with Food and Alcohol in Assamese- khadya aaru modor xoite Riborea kriya-pratikriya\nRiborea ৰ লাভ আৰু ব্যৱহাৰসমূহ - Riborea Benefits & Uses in Assamese - Riborea ar laabh aaru byavaharsamuh\nRiborea তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRiborea ৰ পালি আৰু সেয়া কেনেদৰে ল'ব - Riborea Dosage & How to Take in Assamese - Riborea ar paali aaru xeya kenedore lobo\nRiborea-ৰ উপাদানসমূহ - Riborea Active Ingredients in Assamese - Riborea-ar upadaansamuh\nRiborea ৰ পাৰ্শ্চক্ৰিয়াসমূহ - Riborea Side Effects in Assamese - Riborea ar parshwakriyasamuh\nগৱেষণাৰ ভিত্তিত, Riborea ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRiborea সংক্ৰান্ত সতৰ্কতাবাণীসমূহ - Riborea Related Warnings in Assamese - Riborea xonkranta xatarkatabanisamuh\nRiborea-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Riborea লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nRiborea-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Riborea গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Riborea গ্ৰহণ কৰিব নালাগে।\nবৃক্কত Riborea কি প্ৰভাৱ দেখা গৈছে?\nRiboreaৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Riborea কি প্ৰভাৱ দেখা গৈছে?\nRiboreaৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Riborea ৰ কি প্ৰভাৱ দেখা গৈছে?\nRiboreaৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Riboreaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Riborea with Other Drugs in Assamese - Oinor xoite Riborea ar gurutor kriya-pratikriya\nRiborea তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRiborea মতভেদসমূহ - Riborea Contraindications in Assamese - Riborea nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Riborea লোৱা অনুচিত যাতে -\nRiborea ৰ বিষয়ে সততে সোধা প্ৰশ্নসমূহ - Frequently asked Questions about Riborea in Assamese - Riborea ar bikhoye satate xodha prashnasamuh\nএই Riborea-এ অভ্য়াস বা নিচাৰ সৃষ্টি কৰে নেকি?\nনহয়, Riboreaয়ে অভ্যাসৰ সৃষ্টি নকৰে।\nRiborea লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Riboreaয়ে আপোনাক তন্দ্ৰাচ্চন্ন কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Riborea লোৱাটো নিৰাপদ।\nনহয়, Riboreaয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Riborea ক্ৰিয়া-প্ৰতিক্ৰিয়া - Riborea Interactions with Food and Alcohol in Assamese - khadya aaru modor xoite Riborea kriya-pratikriya\nখাদ্য আৰু Riboreaৰ ক্ৰিয়া-প্ৰতিক্ৰিয়া\nখাদ্যৰ সৈতে Riborea লোৱাট নিৰাপদ।\nমদ আৰু Riboreaৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Riboreaৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nRiborea ৰ মূল্য আৰু পেকৰ চাইজ - Riborea Price and Pack Size in Assamese - Riborea ar mulya aaru pakor size


“আজি খাম ভালদৰে” – ৰাজশ্ৰী শৰ্মা – ফটাঢোল\nNovember 1, 2019 চিনেমা চিনেমা\t3 Comments\n“আজি খাম ভালদৰে” – ৰাজশ্ৰী শৰ্মা\nRASDS প্ৰডাকচন প্ৰেজেণ্টচ\nকাহিনী আৰু চিত্ৰনাট্য: ৰাজশ্ৰী শৰ্মা\nপৰিচালনা: ডলী তালুকদাৰ\nপৰিকল্পনা: অভিজিত দত্ত\nপোষ্টাৰ ডিজাইন: ভাস্কৰজ্যোতি দাস আৰু পৰশমনি শৰ্মা\nঅভিজিত দত্ত- এজ মিঃ বৰ্মন\nকাজলপ্ৰিয়া- এজ হৃষিতা(মিঃ বৰ্মনৰ কন্যা)\nপূৰ্ণাময়ী মেধি- এজ মিচেছ বৰ্মন\nববিতা বৰুৱা- এজ মিচেছ চলিহা\nতাবিবৰ ৰহমান- এজ মিঃ চলিহা\nদিম্পল কলিতা- এজ ৰণী ( মিঃ চলিহাৰ পুত্ৰ)\nবিতুপৰ্ণা- এজ লিজা ( মিঃ চলিহাৰ পুত্ৰী)\nচুবুৰীয়া মহিলাৰ চৰিত্ৰত: মৌচুমী গগৈ, পৰিস্মীতা গগৈ\nহাওৰা ব্ৰিজ৷ বেকগ্ৰাউণ্ডত বাজি থাকিব ৰবীন্দ্ৰ সংগীত “দাড়িয়ে আছ’ তুমি আমাৰ গানেৰ ওপাৰে”৷ কেমেৰাই লাহে লাহে স্পিড ল’ব৷ কলিকতাৰ বিখ্যাত ময়দান, ভিক্টোৰিয়া মেমৰিয়েল, পাৰ্ক ষ্ট্ৰিট এইবোৰ পাৰ হৈ আহি ঝুম ইন হ’ব এখন হালধীয়া ৰঙৰ টেক্সীত৷ লাহে লাহে ক্লজ আপত টেক্সীৰ আগৰ চিটত মধ্য বয়সীয়া কেন্দ্ৰীয় চৰকাৰৰ চাকৰীয়াল মিঃ বৰ্মনক দেখা যাব৷ তেওঁৰ কান্ধত এটা মিল্টনৰ মস্ত ডাঙৰ ফ্লাস্ক৷ কেমেৰা এইবাৰ পিছৰ চিটলৈ ঘূৰিব৷ খিৰিকীৰে বাহিৰৰ দৃশ্য চাই থকা অৱস্থাত সেয়া হৃষিতা (কাজলপ্ৰিয়া)৷\nকেমেৰা মুখত পৰাৰ দুই চেকেণ্ড পিছত একচন৷\nহৃষিতা: “অ’ দেউতা, আৰু কিমান সময় লাগিব নো?”\nমিঃ বৰ্মন: “বেছি নাই ৰহ, বিছ মিনিট মানত পামগৈ৷ বাহিৰত চাই থাকচোন৷”\nহৃষিতা: “এহ, তোমাৰ আৰু একেটাই ডাইলগ!”- বুলি হৃষিতাই আকৌ বাহিৰলৈ চাই থাকিব৷ টেক্সীখন লাহে লাহে আহি এটা সুদৃশ্য বিল্ডিঙৰ সন্মুখত ৰখা দেখা যাব৷\nবৰ্মনৰ ঘৰ৷ মিচেছ বৰ্মনে (পূৰ্ণাময়ী মেধি) কাষৰে দুজনীমান তিৰোতাৰ(মৌচুমী গগৈ আৰু পৰিস্মীতা গগৈ) লগত কথা পাতি থকা দেখা যাব৷\nমিচেছ বৰ্মনৰ পিন্ধনত কপাহী মেখেলা চাদৰ এযোৰ৷ সাধাৰণ মধ্যবিত্ত পৰিয়ালৰ ঘৰ৷ কোঠাত এযোৰ চোফা, এখন চেণ্টাৰ টেবুল, আৰু শ্বকেছ এটাৰ ওপৰত ডাঙৰ টিভি এটা থাকিব৷ শ্বকেছৰ ভিতৰত পুতলা, কিতাপ আদি বস্তু সজোৱা থাকিব৷ টেবুলখনৰ ওপৰত চাহ খোৱা কাপ প্লেট ইত্যাদি৷\nমৌচুমী গগৈ: “হ’লেও দিয়কচোন, গাভৰু ছোৱালীজনী আপুনি ভাল ইমান দূৰত পঢ়িবলৈ পঠিয়াইছে৷ এনেও আমাৰ হৃষি দেখিবলৈ ধুনীয়া৷ তাত গৈ কোনোবা ল’ৰাৰ পাল্লাত পৰিবলৈ কিমাননো দেৰি?”\nপৰিস্মীতা গগৈ: “হয়তো আকৌ৷ কিয়, সেই বৰুৱাৰ জীয়েকক নেদেখিলা৷ বাংগালোৰত ইঞ্জিনীয়াৰ হ’বলৈ গৈ ক’ৰ চাউথ ইণ্ডিয়ান এটাৰ লগত লিলিমাই৷ উপায় নাই, নেৰেও৷ মাক দেউতাকে বিয়া পাতি দিলে৷ ঘৰত যেতিয়া জোঁৱাই আহিল, শাহুৱেকে কয় কিবা জোঁৱায়েকে কয় কিবা! কেনে লাগে ভাবিলেই..”\nমৌচুমী গগৈ: “আৰু যে সেই বসুমতাৰীৰ ছোৱালীজনী৷ ইমান ধুনীয়া, ইমান শান্ত ছোৱালীজনী৷ দিল্লী পোৱা লগে লগে ইমান সলনি হ’ল! শুনিছোঁ ক’ৰবাৰ পাঞ্জাৱী এটাৰ লগত প্ৰেম বোলে৷ যোৱা বিহুৰ বন্ধত অসম দেখুৱাব লৈ আনিছিল৷ বসুমতাৰীৰ ঘৈণীয়েকৰ ৰুটি বনাই বনাই হাত বিষাই গৈছিল বোলে৷ ক’ত দালিত আলু দি চৰ্ট কাট কৰি খোৱা মানুহজনীয়ে ৰুটি, পৰঠা, চোলে, বাটাৰ চিকেন বনাব লগা হৈছিল৷ মোক আকৌ বেলেগেহে কৈছে দেই ইমান নাজানো৷ আমাৰ হৃষিতায়েও কোনোবা বঙালী এটা নধৰিলেই হয় আৰু!”\nমৌচুমী গগৈ: “আকৌ বোলে এদিন কি হ’ল জানেনে! ময়ো শুনিছোঁহে দেই৷ ল’ৰাজনে বোলে বসুমতাৰিনীক চোলে খাম বুলি ক’লে৷ মানে কাবুলী বুটৰ ঘুগুনী আকৌ৷ আজলীজনীয়ে বোলে শুনি ৰুমত আহি কান্দিব ধৰিলে৷ জীয়েকে সোধাত ক’লে ক’ৰ ৰাক্ষস এটা চালি৷ ইমান মাছে মঙহে খুওঁৱাৰ পিছতো তাক ৰুটিৰ লগত চোলা খাবলৈ লাগে৷”\nহাঃ হাঃ হাঃ (সমস্বৰে)\nমিচেছ বৰ্মন: “সেইবোৰ নাজানো বাৰু! কিন্তু আজি চাৰিমাহ হ’ল ছোৱালীজনী দেখা নাই৷ কি বা খাইছে, কি বা কৰিছে৷ ইমান ডাঙৰ কলিকতাখনত হেৰাই নাথাকিলেই হয় আৰু! দেউতাকেটো অফিচ পালে সব পাহৰিব৷ ভাত ৰন্ধা-বঢ়াত হেলা নাই বুলিহে, নহ’লেটো তাইৰ মূৰতে পৰিল হয়! তাই তাতে এম. বি. এ.টো কৰিব বিচাৰিছে যিহেতু যাওক৷ বাকী এতিয়া ডাঙৰ হৈছে, নিজে কাক ভালপাব তাইৰ কথা৷ পিচে মোৰ বিশ্বাস আছে তাইৰ ওপৰত৷”\nকেমেৰা কাষৰ এগৰাকীৰ মুখলৈ ঘূৰে, আনগৰাকীয়ে মুখ ভেঙুচায়৷\nএটা সুন্দৰ সৰু এপাৰ্টমেণ্ট৷ এটা ৰূমত বিছনা এখন, টেবুলত টিভি এটা, কিবা-কিবি দেশ, আনন্দ বাজাৰ ইত্যাদি আলোচনী, বাতৰি কাকত থাকিব টেবুলৰ তলত৷ ৰূমটোৰ মাজত এখন প্লাষ্টিকৰ ডাইনিং টেবুল আৰু চকী৷ টেবুলৰ ওপৰত কেৰাহীত দাইল, ভাতৰ পাতত হৃষিতা আৰু দেউতাক মিঃ বৰ্মন৷\nহৃষিতা: “অ দেউতা, আজিও দাইলত গাজৰ, তিতা কেৰেলা দিছা? এইবোৰ পিতিকা খাব পাৰি নেকি কিবা? তিতা কেৰেলাখিনি মোক ক’লে ভাজি দিলোহেঁতেন নহয়! নাখাওঁ মই এনেকৈ৷”\nমিঃ বৰ্মন: “এ, তোৰ সদায়েই ইটো নাখাওঁ সিটো নাখাওঁ৷ এদিন এৰি এদিন মাছ আনোৱেই দেখোন৷ কাইলৈৰ পৰা পৰীক্ষা তোৰ, এতিয়া ভাত ৰান্ধি খুৱাব নালাগে মোক৷ এনেও সিদিনা ভেণ্ডি ভাজিব কওঁতেই বাকলি গুচাই যিসোপা হে কৰিলি, কাকো নাই কোৱা বুলিহে মই৷\nসোনকালে খাই বৈ পঢ় যা৷ ময়ো এখন চিনেমাকে চাওঁ৷ দহটা পোন্ধৰত আৰম্ভ হ’ব৷ আৰু শুন, মবাইলত এলাৰ্ম দি থ’বি৷ সদায়েই জগাই তুলিব নোৱাৰোঁ তোক৷ পৰীক্ষা শেষ হ’লে আমি এদিন ৰেষ্টুৰেণ্টত খাই আহিম দে৷ ‘ভজহৰি মান্না’ত৷ হ’বনে?”\nহৃষিতা: “বাহ, হ’বতো৷ এতিয়া বাৰু তিতা কেৰেলাকেই মাংসৰ টুকুৰা বুলি খাই লওঁ৷ আৰু ভেণ্ডিৰ বাকলি গুচাবলৈ নালাগে বুলি মইনো কেনেকৈ জানিম, যি হে আঠা আঠা হ’ল ভাই, কটাৰীখন ধুবলৈও ইমান দিগদাৰি হৈছিল৷\nঅ’ দেউতা, এইবাৰ বিহুত ঘৰলৈ যামনে? যোৱাবাৰো যোৱা নহ’ল৷ সেই যে চেমেষ্টাৰ শেষ হ’ওঁতেই যোৱা৷ তোমাৰ বন্ধ কেইদিন নো?”\nমিঃ বৰ্মন: “নোৱাৰিম অ’ এইবাৰ৷ ছুটী নাই।”\nভাতৰ পাতত কেমেৰা গৈ ফেড আউট হ’ব৷ বেকগ্ৰাউণ্ডত বাপেক জীয়েকৰ কথোকথনৰ শব্দও কমি যাব লাহে লাহে৷\nদিনৰ সময়, হৃষিতাৰ ৰূমত তাই অলসভাৱে মবাইলত গান শুনি থাকিব৷ তাৰ পাছত টেবুলৰ কিতাপ পত্ৰ ঠিক কৰি কম্পিউটাৰটো অন কৰিব৷ স্ক্ৰীণ ত দেখা যাব ‘ফেচবুক’৷ তাই লগ ইন কৰি নিজৰ প্ৰফাইলত অহা মেচেজৰ উত্তৰ দি বিভিন্ন প্ৰফাইল চাই থাকিব৷ বহুত কেইটা প্ৰফাইল চোৱাৰ পিছত এটা প্ৰফাইলত তাই ৰৈ যাব৷ স্ক্ৰীণত সেয়া হাঁহিমুখীয়া ল’ৰাটো ‘ৰণী’ ….\nতাইৰ দুচকুত এটা মিঠা হাঁহি খেলি যাব৷ টাইপ কৰিব, “Hey, are u online?”\n“Yes, what r u doing?”\nএনেকৈ কথা পতা আৰম্ভ হ’ব দুয়োৰে৷ বেকগ্ৰাউণ্ডত বাজিব “মন মানে না মানে না! মন মানে না৷”…..\nকেমেৰাত হৃষিতাৰ পঢ়া টেবুল দেখুৱাব৷\nলাংখা লিংখি বস্তুৰ লগতে কিতাপ পত্ৰবোৰো জাপি থোৱা থাকিব৷ টেবুলৰ ড্ৰয়াৰ খুলি ভিতৰৰ পৰা ডেইৰী মিল্কৰ আধাখোৱা পেকেট এটা আনি চেলেকি থকা দেখা যাব তাইক৷ তাই ভাবি থকা কথাখিনি বেকগ্ৰাউণ্ডত শুনিবলৈ পোৱা যাব৷\n“কিমান দিন যে পাৰৰ মাংস খোৱা নাই৷ এইবাৰ ঘৰলৈ যাওঁতেও মাৰ যোগাৰেই নহ’ল৷ ইমান দিনে ব্ৰইলাৰ খাই চলিব পাৰি নেকি কিবা! মাছৰ টেঙাও খোৱা নাই বহুত দিন৷ সৰিয়হ দিয়া মাছৰ আঞ্জাহে ইয়াত সবফালে৷ সিদিনা পৌলমীৰ ঘৰতো ভজা মাছহে দিলে৷ মাংস নিদিলেই৷ হ’লেও মিষ্টি দৈখিনি ভালেই আছিল বাৰু৷ দেউতাক কৈও লাভ নাই, ইয়াত আৰু ক’ত হ’ব!”\nএনেতে মি: বৰ্মন সোমাই আহিব৷\nমিঃ বৰ্মন: “শুনচোন৷ বিহু বুলি আমাক মি: চলিহাহঁতৰ ঘৰলৈ ভাত খোৱাকৈ মাতিছে অহা বুধবাৰে৷ ‘পহিলা বৈশাখ’ বুলি মোৰ অফিচো বন্ধ৷ ব’ল গৈ আহোঁ৷ ৰণী(দিম্পল) আৰু লিজা(বিতুপৰ্ণা) ৰ লগতো লগ হ’ব পাৰিবি৷ তোৰো ইয়াত লগ নায়েই নহয়৷”\nহৃষিতা: “ৱাও দেউতা, সঁচাই যাম? কি ভাল লাগিব নহয়৷ লিজাৰ লগত শ্বপিং কৰিবলৈ যোৱা কথা আছিল জানা মোৰ৷ পিচে চলিহা আংকলে হেনো পইচাই নিদিলে৷ যোৱা বছৰৰ আগৰ বছৰ পূজাত দিয়া টপটো ফটাই নাই তাইৰ৷ সেইকাৰণে সেইটোৱেই পিন্ধিব লাগিব বুলি কৈছে৷ খিক খিক৷”\n“ভালহে, দেউতাকৰ খৰচ কমাইছে৷ তোৰ দৰে মাহে কাপোৰ নসলাই তাই৷”\nহৃষিতা: “আৰে দেউতা, কি কোৱা৷ চলিহা আংকলে বোলে লিজা আৰু ৰণীৰ ভাত খোৱা কাঁহীতো দাগ দি থৈ দিয়ে৷ সেই যে ৰেলত খানা দিয়ে, তেনেকুৱা থাল সিহঁতৰ ভাগ ভাগ থকা৷ কিন্তু সৰু সৰু৷”\nমিঃ বৰ্মন: “তোকনো লোকৰ খোৱা খবৰ ৰাখিব দিছে কোনে? আৰু এইবোৰ সিহঁতৰ ঘৰৰ ভিতৰৰ কথা জানিলিয়েইবা কেনেকৈ?”\nজিভা কামুৰি ৰৈ যায় হৃষিতা৷ ৰণীৰ লগত যে ৰাতি ৰাতি ফুচফুচাই থাকোঁতে ৰাতিপুৱাই যায় সেইটোনো দেউতাকক কয় কেনেকৈ!….\nবেকগ্ৰাউণ্ড মিউজিক বাজে৷ “তেৰি মেৰি..মেৰি তেৰি..তেৰি মেৰি কহানী৷”\nকেমেৰাত দেখুওৱা হ’ব….\nকলিকতাৰ বিখ্যাত চল্ট লেক অঞ্চল৷ ধুনীয়া পিচ কৰা ৰাস্তাৰ দুয়োকাষে ধুনীয়া ধুনীয়া গছ গছনি৷ ৰাস্তাৰ ওপৰত কৃষ্ণচূড়া ফুলৰ পাপৰি পৰি সুন্দৰ দৃশ্য সৃষ্টি কৰিছে৷\nকেমেৰা ৰাস্তাৰ পৰা উঠি এখন হালধীয়া টেক্সীত ফকাচ হ’ব৷ ক্ল’জ আপত টেক্সীৰ ভিতৰত দীঘল চুলিকোচাৰে সেয়া হৃষিতা৷ চুলিবোৰ তাইৰ চকুৱে মুখে উৰিব বতাহত৷ আপোন বিভোৰ হৈ তাই গুণগুণাই আহিব৷\nটেক্সীখন আহি আহি এটা ধুনীয়া ডুপ্লেক্স ঘৰৰ সন্মুখত ৰ’ব৷ কিন্তু হৃষিতাই দেউতাকে মতাতহে গম পাব৷ হৃষিতাৰ চকু দুটি ক্ল’জ আপত দেখাব আৰু তিৰবিৰাই উঠিব লগতে ওঁঠযোৰ মিচিকিয়া হাঁহিৰে দেখুৱাব৷\nমিঃ বৰ্মনে নামি টেক্সীৰ ভাৰা দি থাকিব আৰু গেট খুলি মিঃ চলিহা ওলাই আহিব৷\nমিঃ চলিহা: “আৰে আহক আহক মি: বৰ্মন৷ অহোভাগ্য মোৰ৷”\nচলিহাই বৰ্মনক সাৱতি ধৰিব৷\nমিঃ বৰ্মনে নমস্কাৰ জনাব৷\n(হৃষিতাৰ ফালে চাই)“আহা মাজনী৷ ভিতৰতে বহা৷”\nমি: চলিহা(তাবিবৰ ৰহমান)ই দুয়োকে ভিতৰলৈ মাতে৷\nতেওঁলোকে দ’ৰ মেটখনত ভৰি মচি ভিতৰলৈ যাওঁতে মি: চলিহাই দ’ৰ মেটখন বাহিৰত জোকাৰি জোকাৰি আনি জাপি কুচি সুন্দৰকৈ ড্ৰয়িং ৰূমৰ চাইডত সুমুৱাই থ’ব৷\nহৃষিতাই ভিতৰ সোমায়েই মি: চলিহাক গামোচা এখন বিহুৱান হিচাপে দি সেৱা জনায়৷\nহঠাতে ভিতৰৰ পৰা ৰণী(দিম্পল) ওলাই আহে আৰু লাহেকৈ হাতখন দাঙি হাই দিয়ে৷ তাৰ চকু হৃষিতাৰ ওপৰত৷\nতায়ো লাজ কৰি মিঠাকৈ হাঁহি এটা মাৰে তাৰ পিনে চাই৷ তাইৰ কাষলৈ আহি ৰণীয়ে কয়, “মোৰ বিহুৱান ক’ত? সেৱা এটা নকৰা জানো৷”\nহৃষিতাই লাজত তলমূৰ কৰে৷ আৰু দেউতাক, চলিহা-চলিহানীৰ ফালে চাই বেগৰ পৰা R লিখা ৰুমাল এখন দিয়ে টিপতে৷\nবেকগ্ৰাউণ্ডত বাজি উঠে ‘শুদ্ধ দেশী ৰোমাঞ্চ’… গানৰ চাউণ্ড বাঢ়ি অহাৰ লগে লগেই দুয়ো কল্পনাতেই ভিক্টোৰিয়া মেমৰিয়েল, নন্দন পাৰ্ক, নিক্কো পাৰ্ক আদিত হৃষিতাই মিনি স্কাৰ্ট আৰু ৰণীয়ে চেপা মৰা জিনচ পিন্ধি নাচি ফুৰা দেখা যাব৷\nএনেতে লিজাই দায়লগ দিব আৰু দুয়ো সপোন ৰাজ্যৰ পৰা উভতি আহিব।\nলিজা: “ঐ হৃষী বা, কি ভাবি আছানো ইয়াত অকলে অকলে? আহা, মায়ে চাহ দিছে৷” – লিজা(বিতুপৰ্ণা) ই কান্ধত জোকাৰি জোকাৰি তাইক মাতি লৈ যাব ৰূমৰ ভিতৰলৈ৷\nসকলোৱে চাহৰ টেবুলত দৈ চিৰা, কলিকতীয়া সন্দেশ আদি খালে৷\nমাজে মাজে চলিহাই শুকান মুখেৰে কয়, “লাজ নকৰিব, নিজৰেই ঘৰবুলি ভাবক..”\nচাহ খোৱাৰ মাজতে হৃষিতাই বাপেকক ইঙ্গিতেৰে বুজাব যে আজি দকচি খাব ঘৰুৱা খানা৷\nমি: বৰ্মণে হৃষিতাক চকুৰে ইংগিত দিছে “Control ইউৰ এক্সচাইটমেণ্ট।”\nবেকগ্ৰাউণ্ডত তাইৰ চিন্তাখিনি শুনা যাব\n“কি কি বা আইটেম আছে! মাছটো থাকিবয়ে, মাংসও থাকিব চাগৈ৷ মাছ বিলাহীৰেই বনাব চাগৈ! হাজাৰ হওক অসমীয়া মানুহ৷ টেঙা খাবই৷”– নাক উজাই উজাই তাই পাকঘৰলৈ উঠি গ’ল৷\nপাকঘৰত মিচেছ চলিহাই সৰু কেৰাহী এটাত কিবা আঞ্জা লৰাই আছে৷ হৃষিতাক দেখি তেওঁ একচন বুলি কোৱাৰ লগে লগে ডায়লগ দিব৷\nমিচেচ চলিহা: “আহা আহা, তুমি চাগে আমনি য়েই পাইছা৷”\nহৃষিতা: “নাই, এনেয়ে৷ কিবা কৰিব আছে যদি কওক৷”\nমিচেচ চলিহা: “সব হৈ গ’ল৷ এতিয়া আৰু মাংসৰ আঞ্জাখন উতলিবলৈ বাকী৷”\nএইবুলি কৈয়েই মিচেছ চলিহাই হঠাৎ আদা এটুকুৰা বাকলি গুচাই লৈ চকলা চকলিকৈ কাটি মুখত ভৰাই চোবাবলৈ ধৰিলে৷ মোকোৰা মোকোৰে দুই মিনিটমান চোবোৱাৰ পিছত এটা সৰু বাতিত গোটেইখিনি আকৌ উলিয়াই ল’লে৷\nমিচেছ চলিহা: “ন’কবা আৰু বুজিছানে৷ আমাৰ মিক্সিটো বেয়া হৈ আছে৷ খুড়াৰে ইমান কনজুচ৷ ভালেই কৰি নিদিয়েহে৷ এক নম্বৰ ধোদ৷ ইফালে মাছ মাংসত অলপমান আদা বটা নিদিলে ভাল নালাগে৷”\nকেমেৰাই দুৱাৰৰ ফালে ঘূৰাব লিজা সোমাই আহিব তেনেতে৷\nলিজা: “নক’বা আৰু বা৷ আমাৰ পাপা মস্ত কৃপন৷ সেই যে অসমীয়াত কয় চিপিৰা নে চিপ্ৰা বুলি৷ গাড়ীখনো নচলাই জানা চকা ক্ষয় যাব বুলি৷”\nমিচেছ চলিহা: “ৰ’চোন তই মনে মনে থাক৷ ঘৰ এখন চলোৱাটো কিমান কষ্ট কি বুজিবি৷ পাই পাই হিচাব ৰাখিব লাগে আমি৷ তুমি অলপ বহাগৈ দেই৷ এই আঞ্জাখন হ’লেই ভাত বাঢ়িম৷”\nএইবুলি কৈয়েই গোটেই বাতি আদা চোবোৱা মিচেছ চলিহাই কেৰাহীত ঢালি দিব৷\nক্ল’জ আপত হৃষিতাৰ মুখখন ঘিণ লাগি পোকে খোৱা বাদাম খালে যেনেকুৱা হয় তেনেকুৱা দেখুৱাব৷\nহৃষিতাই হাতেৰে মুখখন সোপা মাৰি ধৰি এনেয়ে মবাইলত ফোন অহা বুলি ওলাই আহিব আৰু পটকৈ কোনেও নেদেখাকৈ মাকক মিচ কল দিব৷ মি: বৰ্মনক মাকে ফোন কৰা বুলি ক’ব৷\nহৃষিতা: “দেউতা! মাৰ ফোন আহিছে৷ তোমাৰ লগত কথা পাতে বোলে৷ বাহিৰলৈ যাওঁ আহা, ইয়াত নেটৱৰ্ক নাই৷ আহাচোন দেউতা বাহিৰলৈ৷”\nচলিহাই চাব দুয়োকে আৰু কথা পাতক গৈ, বিহুৰ দিন বুলি “হেৰা হ’লনে যোগাৰ” বুলি ভিতৰলৈ যাব৷\nকেমেৰাত মিঃ বৰ্মনৰ মুখখন আচৰিত হোৱা যেন দেখাব৷\nমিঃ বৰ্মন: “কিনো কৱ, এতিয়া আমি কি কৰোঁ বাৰু? এনেকৈনো বাৰু ঠগাইনে মানুহক৷”\nএনেতে মিচেছ বৰ্মনৰ ফোন আহিব৷ হৃষিতাই ৰিচিভ কৰি সৰুকৈ কথাখিনি ক’ব৷\nমিচেছ বৰ্মন: “মাজনী তঁহতে কোনোপধ্যে মাছ, মাংস নাখাবি৷ ইচ এনেকৈনো মুখেৰে পিচে নে আদা৷ মুখ নহয় গোটেই চলিহানীৰ বাজাজ কোম্পানীৰ মিক্সীহে গোটেইটো।”\nহৃষিতা: “তুমি চিন্তা নকৰিবা মা, দেউতা আৰু মই কিবা এটা বুদ্ধি কৰিম আৰু৷”\nমিচেছ বৰ্মন: “দেউতাৰক দেচোন ফোনটো৷”\nমিঃ বৰ্মন: “অ’ কোৱা৷”\nমিচেছ বৰ্মন: “কোৱা মানে, খবৰদাৰ চলিহানীয়ে চোবাই গুৰি কৰা আদা বটা দিয়া মাংস, মাছ যদি খায়৷ মই কেতিয়াবা আপোনাৰ ভাগৰ বিস্কুট একামোৰ খালেও আপুনি জুঠা কৰা বুলি কয় দেখোনহে?”\nমিঃ বৰ্মন: “মই কেতিয়া খাম বুলি ক’লোহে? ইমান যে জকিছা৷ মোৰ মাজনীৰ পৰা শুনিয়ে প্ৰেচাৰ উঠিছে৷ ফোন থোৱা, চলিহাই বাৰাণ্ডাৰ পৰা চাই আছে৷ কিবা কৰিম আৰু!”\nভিতৰত প্ৰবেশ কৰে দুয়ো৷\nডাইনিং টেবুল দেখুওৱা হ’ব৷ খোৱা বস্তুবোৰ লিজা আৰু মিচেছ চলিহাই সজাই থাকিব৷\nঅলপ দূৰত ৰণীয়ে হৃষিতাৰ লগত চেল্ফী উঠিব আৰু লাহেকৈ কাণৰ কাষত সংলাপ দিব৷\nৰনী: “আজি তুমি বহুত চুন্দৰী হৈ আহিছা৷ হলুদ কালাৰৰ কাপোৰযোৰ কিন্তু তামাম লাগিছে তোমাৰ গাত৷”\nহৃষিতা: “চুন্দৰী নহয় সুন্দৰীহে৷ আৰু হলুদ নহয় হালধীয়া কালাৰ বুজিলা?”\nৰণী: “হাঃ হাঃ! আচলতে আমি কলকাতাই থাকেতো সেইবাবে মিক্স হৈ গৈছে এচামীজ আৰ বাংলা ভাচা দুইটা.. ইউ নো?”\nভাত খাবলৈ মতা হয়৷ ৰণী, হৃষিতাৰ লগতে বৰ্মন আৰু চলিহাও বহে টেবুলত৷\nসৰু কেৰাহীটোৰ পৰা মাংস বাতিত উলিয়াই দিয়া দেখিয়েই হৃষিতাই কয়, “খুড়ী, মই মাটন ভাল নাপাওঁ, চিৰা খাই পেট ফুল৷ আৰু মাছৰ আঞ্জা যে লৈয়েই যাওক৷ বহুদিনৰ মূৰত দৈ চিৰা দেখি ঠিকছে খালোঁ যে৷”\nভজা মাছ আৰু পটল ভজা দাইলেৰে কোনোমতে ভাত দুটামান খালে৷\nমি: বৰ্মন: “মোৰ হাই প্ৰেচাৰ আৰু কলেষ্ট্ৰলৰ প্ৰবলেম আছে যে সেইকাৰণে মাটন আৰু তেলাল মাছ নাখাওঁ৷”\nভাত-পানী খোৱাৰ পৰ্ব শেষ হোৱাৰ পিছত তামোল দিলে৷ অকমাণি এখন বঁটা৷ তাতে অকমাণি অকমাণি কৈ কটা পাঁচখনমান তামোল৷ আমি তামোল নাখাৱেই বুলি দুয়ো আহিব৷\nদুয়োকে পুনৰ টেক্সীত বহি থকা দেখুৱাব৷ আৰু সংলাপ দিব বৰ্মনে৷\nমিঃ বৰ্মন: “মাছ, মাংসৰ জোল নাখালোঁ দেচোন! কিন্তু দাইলতো যদি আদা বটা দিছিল কোনে জানে?”\nহৃষিতাই ‘ওঁ দেউতা’ বুলি কৈ ৱককৈ বমি কৰি দিব খিৰিকীৰে৷\nমি: বৰ্মনৰ এপাৰ্টমেণ্ট৷ সন্ধিয়াৰ সময়৷ বিছনাত পেট পেলাই পৰি থকা হৃষিতাক দেখা পোৱা যাব৷ লাইট নজ্বলোৱা বাবে তাইৰ মুখখন অন্ধকাৰত থাকিব৷ কিবা-কিবি চিন্তা কৰি থাকিব তাই চুলিখিনি আঁচুৰি আঁচুৰি৷ এনেতে কলিংবেল বাজি উঠিব৷ তাই দৌৰ মাৰি আহি খুলি দিয়েই অবাক৷ সন্মুখত মি: চলিহা, মিচেছ চলিহা, ৰণী আৰু লিজা!\nমিঃ চলিহা: “কি অ’ ছোৱালী৷ ভূত দেখা দিলা যে, দেউতা আছেনে নাই?”\nহৃষিতা: “আছে আংকল৷ আহকচোন ভিতৰলৈ আপোনালোক৷”\nপূৰ্বতে দেখা ডাইনিং টেবুলৰ চকীত আৰু বিছনাতে আটাইবোৰ বহে৷ মি: বৰ্মনো আচৰিত হৈ কথা পাতিবলৈ ধৰে৷ হৃষিতা পাকঘৰত সোমাই চাহ কৰিবলৈ বুলি৷\nমিঃ চলিহা: “বুজিছে মি: বৰ্মন৷ আজি আমি এটা বিশেষ সকামতহে আহিছোঁ৷ সিদিনা আমি যি কৰিলোঁ তাৰ বাবে ক্ষমা কৰিব৷ আচলতে আমি এটা পৰীক্ষা কৰিবলৈ হে খুজিছিলোঁ৷”\nমি: চলিহাৰ কথাত বৰ্মনে আচৰিত হোৱা দেখুৱায়৷\nমিঃ বৰ্মন: “কি ধৰণৰ পৰীক্ষা? মানুহক ভাত খাবলৈ মাতি নি আপোনালোকে যি কৰিলে তাৰ কোনো তুলনা নাই৷ মই মোৰ ছোৱালীৰ আগতে লাজ পাইছোঁ৷”\nমিচেছ চলিহা: “নহয় মানে আচলতে কি জানে৷ আমাৰ ৰণীয়ে বহুদিনৰ পৰাই হৃষিতা মাজনীক ভাল পায়৷ তায়ো পায় হ’বলা৷ কিন্তু আমিতো তাইক নজনাকৈ আমাৰ ঘৰৰ বোৱাৰী কৰি ল’ব নোৱাৰোঁ৷ সেই কাৰণে আমি সিদিনা এখন নাটক কৰিলোঁ৷”\nমিঃ চলিহা: “আচলতে সিদিনা কেৱল তাইক দেখুৱাই হে সেইখন আঞ্জা বনাইছিল এওঁ৷ বাকী সকলো আগতেই হৈছিল৷ কিন্তু যেনেকৈ তাই খং ৰাগ নকৰাকৈ ইমান সুন্দৰকৈ গোটেইখিনি চম্ভালি ল’লে তাতেই আমি বুজিলোঁ এইজনীয়েই আমাৰ ঘৰৰ লখিমী৷”\nমিচেছ চলিহা আৰু মিঃ চলিহাৰ কথাখিনি শুনি বৰ্মনৰ মুখ মেল খাই গ’ল৷\nএনেতে হৃষিতা আৰু লিজাই সকলোৰে কাৰণে চাহ আৰু মিঠাই আনি টেবুলত থ’লে৷\nধোঁৱাই থকা চাহ একাপ মুখলৈ নিয়েই ৰণীয়ে সংলাপ দিয়ে৷\nৰণী: “ৱাও, আদা ইলাচি দিয়া চাহ৷ মোৰ ফেভাৰিট৷”\nসকলোৱে হৃষিতালৈ চালে৷\nতাই ক’লে, “খাওক আকৌ৷ আমাৰ কিন্তু মিক্সি নায়েই৷”….\nআটাইৰে সমস্বৰে মৰা হাঁহিত চাহৰ কাপত ঝুম ইন হয়৷\n« সাক্ষাৎকাৰ — গান্ধৰ্ব সাংস্কৃতিক গোষ্ঠীৰ পৰিচালক হেমাংগ দত্তৰ সৈতে এখন্তেক\nদুঃস্বপ্ন – হেমন্ত কাকতি »\nবেকগ্ৰাউণ্ডত বাজি উঠে ‘শুদ্ধ “দেশী ৰোমাঞ্চ’… গানৰ চাউণ্ড বাঢ়ি অহাৰ লগে লগেই দুয়ো কল্পনাতেই ভিক্টোৰিয়া মেমৰিয়েল, নন্দন পাৰ্ক, নিক্কো পাৰ্ক আদিত হৃষিতাই মিনি স্কাৰ্ট আৰু ৰণীয়ে চেপা মৰা জিনচ পিন্ধি নাচি ফুৰা দেখা যাব৷”\nএইখিনি শুনিয়ে হাঁহিত ফাটি পৰিলোঁ অ’৷ তামাম লিখিছা মাইনা৷\nমই সকলোৰে ভালৰ বাবেই কথাবোৰ কওঁ দেই ।বাকী ৰাইজে কি ভাবে নাজানো আৰু দেই ।😄\nতাবিবৰৰ এক্টিং ভাল হৈছে৷ চাহকাপ ভালকৈ খালেনে সকলোৱে?


লাহে লাহে নিয়ন্ত্ৰণহীন হৈ পৰিছে দেশত কৰ’ণা সংক্ৰমণ! – Pratham Khabar\nঘৰ/Covid-19/লাহে লাহে নিয়ন্ত্ৰণহীন হৈ পৰিছে দেশত কৰ’ণা সংক্ৰমণ!\nযোৱা ২৪ ঘণ্টাত দেশত নতুনকৈ আক্ৰান্ত হৈছে ২ লাখ ৭১ হাজাৰ ২০২জন\nPratham Khabar News Send an email জানুৱাৰী 16, 2022\n0 9,433 এক মিনিটতকৈ কম\nদেশত ক্ৰমাৎ বৃদ্ধি পাইছে কৰ’ণা সংক্ৰমণ। লাহে লাহে নিয়ন্ত্ৰণহীন হৈ পৰিছে পৰিস্থিতি!\nকেন্দ্ৰীয় স্বাস্থ্য মন্ত্ৰালয়ৰ শেহতীয়া তথ্য অনুসৰি যোৱা ২৪ ঘণ্টাত দেশত নতুনকৈ আক্ৰান্ত হৈছে ২ লাখ ৭১ হাজাৰ ২০২জন। শনিবাৰৰ তুলনাত বৰ্তমান আক্ৰান্তৰ সংখ্যা ২,৩৬৯জন বৃদ্ধি পাইছে। এই সময়চোৱাত প্ৰাণ হেৰুৱাইছে ৩১৪জন ক’ভিড ৰোগীয়ে।তাৰ বিপৰীতে আৰোগ্য লাভ কৰিছে ১ লাখ ৩৮ হাজাৰ ৩৩১জন লোকে। সম্প্ৰতি দেশত সক্ৰিয় ক’ভিড ৰোগীৰ সংখ্যা ১৫ লাখ ৫০ হাজাৰ ৩৭৭জন।\nইয়াৰ সমান্তৰালভাৱে বৃদ্ধি পাইছে অ’মিক্ৰনৰ সংক্ৰমণো। বৰ্তমান দেশত অ’মিক্ৰন সংক্ৰমিত লোকৰ সংখ্যা ৭ হাজাৰ ৭৪৩জন। ইতিমধ্যে দেশৰ ২৮খন ৰাজ্য অ’মিক্ৰনৰ দাৰা সংক্ৰমিত।\n"আপোনালোকেই নিয়ম নিৰ্ধাৰণ কৰি আমাক ভংগ কৰিবলৈ দিলে কেনেকৈ হ'ব? মিচ বিহেভ নকৰিব"- বিধায়ক ড০ অমিয় কুমাৰ ভূঞাক নীতি শিক্ষা দিলে মহিলা আৰক্ষী বিষয়া জোনমণি ৰাভাই


byjus-young-genius-season-2-kicks-off-with-a-bang-with-the-first-episode | BYJU’S Young Genius Season 2ৰ প্ৰথমটো খণ্ড ধামাকাৰ সৈতে আৰম্ভ হৈছে– News18 assam\nBYJUSYoungGenius2 উভতি আহিছে এটা নকআউট প্ৰথম খণ্ডৰ সৈতে। এইবোৰ কাৰণত এইটো খণ্ড আপুনি এতিয়াই চোৱা উচিত!\nLast Updated : January 24, 2022, 22:24 IST\nনিজৰ প্ৰতিভা সম্পূৰ্ণৰূপে প্ৰতিফলিত কৰি শিশু আৰু কিশোৰসকলে এনে এক মঞ্চত কৰা প্ৰদৰ্শন প্ৰত্যক্ষ কৰাৰ আনন্দ অনিৰ্বচনীয় আৰু অনন্য। ভাৰতৰ ইয়ং জিনিয়াছসকলে নিজৰ বৈশিষ্ট্য তথা দক্ষতা প্ৰদৰ্শন কৰাৰ সময়ত চকুত সন্তুষ্টিৰ জিলিঙনি বা দৰ্শকৰ তৃপ্তিৰ হাঁহি সঁচাকৈয়ে অপূৰ্ব।\nৱৰ্ল্ড কিকবক্সিং চেম্পিয়ন – এবাৰ নহয় দুবাৰকৈ\nNews18 ৰ উদ্যোগ BYJU'S Young Geniusৰ দ্বিতীয়টো ছীজন আৰম্ভ হওঁতে ঠিক সেয়াই আমি দেখিবলৈ পাওঁ- কাশ্মীৰৰ তৰ্কপুৰাৰ চৈধ্য বছৰীয়া তাজামুল ইছলামক, যি সমাজৰ নিয়ম আৰু দেউতাকৰ বাধা নেওচি বিশ্ব কিকবক্সিং চেম্পিয়ন খিতাপ লাভ কৰিছিল।\nমাত্ৰ ন বছৰ বয়সৰ ইছলামে 2016 চনত ইটালীৰ এন্দ্ৰিয়াত অনুষ্ঠিত বিশ্ব কিকবক্সিং চেম্পিয়নশ্বিপত বিজয়ী হৈছিল! তেওঁ ধাৰাবাহিকভাৱে আন কেইবাটাও পদক আৰু প্ৰশংসা জিকাত সক্ষম হৈছে, যাৰ ভিতৰত আছে U-13 বিভাগত 2015 চনত দিল্লীত অনুষ্ঠিত ৰাষ্ট্ৰীয় কিকবক্সিং চেম্পিয়নশ্বিপত সোণৰ পদক লাভ।\nপাঁচবছৰ বয়সতে ইছলামে দেউতাকৰ প্ৰাৰম্ভিক বিৰোধিতাক অতিক্ৰম কৰে আৰু তেওঁক নিজৰ আটাইতকৈ উৎসাহী অনুৰাগীলৈ ৰূপান্তৰিত কৰে। 2016 চনৰ বিজয়ৰ পিছত, ইছলামে বিত্তীয় সংকটৰ বাবে মাত্ৰ 12 বছৰ বয়সতে আনক কিকবক্সিং শিকাবলৈ বাধ্য হৈছিল। 800 ৰো অধিক শিক্ষাৰ্থীক প্ৰশিক্ষণ দিয়াৰ পিছত, ইছলামে আশা কৰে যে তাইৰ শিক্ষাৰ্থীসকলে কিকবক্সিঙত জিকি গৌৰৱ কঢ়িয়াই আনিব।\nতেওঁৰ আটাইতকৈ শেহতীয়া সাফল্য আহিছিল 2021চনৰ অক্টোবৰত- যেতিয়া তেওঁ ইজিপ্তত অনুষ্ঠিত বিশ্ব কিকবক্সিং চেম্পিয়নশ্বিপত সোণৰ পদক জিকিছিল আৰু সমগ্ৰ ষ্টেডিয়াম জুৰি ভাৰতীয় ত্ৰিৰংগা উৰুৱাইছিল। যদি 2028 চনত কিকবক্সিং অলিম্পিকৰ আনুষ্ঠানিক ক্ৰীড়াত অন্তৰ্ভুক্ত হয়, ইছলামৰ উচ্চাকাংক্ষা এয়ে যে তেওঁ অলিম্পিকৰ পদক দেশলৈ কঢ়িয়াই আনিব। আমি এই বিষয়ে পতিয়ন গৈছোঁ কাৰণ এনে গৌৰৱময় পৃষ্ঠভূমিৰ সৈতে জড়িত ইছলামক লৈ অলিম্পিকত ব্ৰঞ্জ পদক বিজয়ী লভলীনা বৰগোঁহায়েও অনুষ্ঠানটোত ইছলামক লগ পোৱাৰ পাছত এই বিশ্বাস প্ৰতিফলিত কৰিছে।\nএগৰাকী অলিম্পিয়াড আৰু বঁটাপ্ৰাপ্ত এপ বিকাশক\nখণ্ডটোত প্ৰদৰ্শিত পৰৱৰ্তী ইয়ং জিনিয়াছ হৰমনজ্যোত সিং হৈছে এগৰাকী বঁটাপ্ৰাপ্ত এপ বিকাশক আৰু অলিম্পিয়াড চেম্পিয়ন। এই 14 বছৰীয়া কিশোৰজন মাত্ৰ কেইশমান কিলোমিটাৰ দূৰত বাস কৰে আৰু উদ্ভাৱন্ৰ বিভাগত 2021 চনত প্ৰধানমন্ত্ৰী ৰাষ্ট্ৰীয় বাল পুৰস্কাৰৰ গৌৰৱান্বিত প্ৰাপ্তকৰ্তা। সিং ৰক্ষা মহিলা সুৰক্ষা এপ সৃষ্টি কৰাৰ বাবে জনাজাত, যিটো তেওঁ নিজৰ মাতৃ আৰু আন মহিলাসকলক সুৰক্ষিত কৰি ৰখাৰ চিন্তাৰে প্ৰস্তুত কৰি উলিয়াইছিল।\nউক্ত এপটোৱে ব্যৱহাৰকাৰীক আৰক্ষী বা পৰিয়ালৰ নিকটতম সদস্যসকলৰ সৈতে যোগাযোগ কৰোৱাৰ লগতে কাষৰ আৰক্ষী থানাৰ সৈতে যোগাযোগ কৰিবলৈ আৰু অপ্ৰত্যাশিত সমস্যাৰ ক্ষেত্ৰত জৰুৰীকালীন নম্বৰৰ এখন তালিকালৈ ফোন কৰাটো সম্ভৱপৰ কৰি তোলে।\nসিঙে আমেৰিকা যুক্তৰাষ্ট্ৰৰ চান ফ্ৰাঞ্চিস্কো কেলিফৰ্ণিয়াত অৱস্থিত হোৱাইট হেট অৰ্গেনাইজেশ্যনৰ দ্বাৰা আয়োজিত চিলিকন ভেলী ক’ড অৱ অনাৰো এই ৰক্ষা মহিলা সুৰক্ষা এপটোৰ বাবে ও লাভ কৰিছিল! এই এপটো গুগল প্লে’ ষ্টোৰত বিনামূলীয়াকৈ উপলব্ধ আৰু 5000 ৰো অধিক ডাউনল’ড লাভ কৰিছে।\nসিঙৰ গোটেই পৰিয়াল চিকিৎসা ক্ষেত্ৰৰ সৈতে জড়িত; কিন্তু পদাৰ্থ বিজ্ঞান আৰু কম্পিউটাৰৰ প্ৰতি থকা তেওঁৰ প্ৰেমে তেওঁক তৃতীয় শ্ৰেণীৰ পৰাই অলিম্পিয়াড পৰীক্ষাৰ বাবে ছাইন আপ কৰিবলৈ উত্‍সাহিত কৰিছিল। তেওঁ তাত বিজ্ঞানত প্ৰথম পদক লাভ কৰিছিল আৰু সপ্তম শ্ৰেণীৰ পৰাই ক’ডিং আৰম্ভ কৰিছিল।\nযদিও তেওঁ ৰক্ষা মহিলা সুৰক্ষা এপৰ বাবে স্বীকৃতি অৰ্জন কৰিছিল, সিং তাতকৈও আগবাঢ়ি গৈছে আৰু যোৱাবছৰত দুটা নতুন এপ সৃষ্টি কৰিছে – Cyber Buddy, যিটো এক চাইবাৰ উৎপীড়ন বিৰোধী এপ আৰু Calmify, এক মানসিক স্বাস্থ্যসেৱাৰ এপ যি আৱেগিক সুস্থতাৰ প্ৰতি এক স্বাস্থ্যকৰ দৃষ্টিভংগী লোৱাত সহায় কৰে।\nবৰ্তমান, সিঙৰ ওচৰত এটা নতুন উদ্দেশ্য আছে- জুৰী সদস্য আমূলৰ মেনেজিং ডাইৰেক্টৰ আৰ.এছ সোডীয়ে পৰামৰ্শ দিয়া কৃষক আৰু গাওঁবাসীসকলক ফলপ্ৰসূ আৰু অৰ্থপূৰ্ণ উপায়েৰে সহায় কৰিব পৰা এটা এপৰ নিৰ্মাণৰ বাবে তেওঁ আগ্ৰহী। আমি সেইটোৰ বাবে অপেক্ষা কৰিম!\nএয়া মাথো আৰম্ভণি। আমি BYJU’S Young Geniusৰ দ্বিতীয় খণ্ডৰ বাবেও অপেক্ষা কৰিম যিটো অহা সপ্তাহত প্ৰচাৰিত হ'ব আৰু ভাৰতৰ অধিক কিশোৰ প্ৰতিভাৰ দ্বাৰা অনুপ্ৰাণিত হ'ম। এই খণ্ডটো চোৱাটো নিশ্চিত কৰক আৰু আমি আপোনাক দি থকা আপডেটৰ লগে লগে অনুসৰণ কৰক।\nFirst published: January 24, 2022, 22:24 IST


Homeগৌৰী শংকৰ বৰা\nমৰম ল'বি । অৱশ্যে তোক মৰম লবলৈ কোৱাৰ প্ৰয়োজন নাই। কিয়নো মোৰ মৰমবোৰ সদায়ে তোৰ হৈয়ে আছে আৰু থাকিব। মোৰ ভালেই। আশা কৰোঁ পৰমেশ্বৰে তোকো কুশলে ৰাখিছে। কিমান দিন যে হ'ল তোৰ মুখখন দেখা নাই! বৰ মনত পৰে অ' তোলৈ।\nবৰষুণ জাক বৰ অভিমানী তই জাননে? প্ৰতিজাক বৰষুণে মনত পেলাই তোলৈ। তোৰ মনত আছেনে মালতী, ৰমাকান্ত দাই হঁতৰ ঘৰৰ ন ভূঁই ৰোৱা দিনা যে তোৰ কলাফুলত লেপেট খাই ধৰিছিল ম'হৰ জোক এটাই। তোৰ মুখখন চাব লগা হৈছিল সেইদিনা। অতসোপা মানুহ থাকোতেও যে তই দৌৰি আহি মোৰ কাষ পাইছিলিহি। গোটেইমখা ল'ৰা ছোৱালীয়ে যে আমাক জোকাই ৰঙা ক'লা পেলাইছিল মুখবোৰ ! ভাল লগা দিনবোৰ যে ক'ত হেৰাই থাকিল। এতিয়াও গাওঁখন আগৰ দৰেই আছেনে? মিলেটেৰীত সোমোৱাৰ পাছৰে পৰা গাঁওখনৰ পৰা আঁতৰি আহিলো। তঁহতৰ পৰা আঁতৰি থাকিবলৈ বৰ কষ্ট পাওঁ মালতী। আজি দুবছৰেই হ'বৰ হ'ল গাওঁ খনৰ পৰা আঁতৰি থকা।\nবৌতি আৰু ভানুক চাবি তই । পিতাই ঢুকুৱাৰ পাছৰে পৰা বৌতিয়ে মনটো বৰকৈ মাৰি থকা হ'ল। মানুহ জনীৰ পুৰণি হাপানীতোলৈহে ভয় লাগে। তাতে মইও আঁতৰি আহিবলগা হ'ল। ভানুলৈও চিন্তা লাগে মোৰ। তাই বৰ সৰু হৈ থাকিলে অ' ! তাইৰ পঢ়া শুনা ভালকৈ কৰিছেনে ? অলপ চকু কাণ দিবি। তই ওচৰতে আছ বাবেহে এবদলে চিন্তা বোৰ কমি আছে। দিনটোত এপাক হ'লেও মাৰিবি দেই ঘৰলৈ। মই বৰ বিমোৰত পৰিহে ইমান দূৰলৈ গুচি আহিবলগীয়া হ'ল মালতী। ঘৰখনৰ দায়িত্ব, ভানুৰ ভৱিষ্যত এই সকলোবোৰ কথা চিন্তা কৰিয়ে গাঁওখনৰ পৰা আঁতৰি আহি এই অচিন দেশত আছোঁহি।\nঅ' তোক এটা কথা কবলৈ পাহৰিছিলোৱে, মোৰ লগৰ যে ফণীধৰ ; সিও আমাৰ কাশ্মীৰতে পোষ্টিং পালে। সেইদিনা লগ পাই তোৰ কথা সুধিছিল। তাৰ ব উচ্চ লে বিয়া আওবেলিলৈ। মইও চিন্তা কৰিছোঁ এইবছৰ ব'হাগত গ'লে তোৰ আঙুঠিৰ জোখটো লম। পাৰিলে গহনা দুপদমানো গঢ়াবলৈ দিম। শুনচোন মালতী, চিঠিখনৰ লগতে টকা দুটামান দি পঠাইছো। বৌতিৰ ঔষধো শেষ হ'বলৈ হ'ল চাগে। ভানুৰ বাবে বহী কিতাপ লগতে কাপোৰ এজোৰ মানো লৈ দিবি। তইও তোৰ ভাল লগা মতে কিবা এজোৰ ল'বি। পাৰিলে পকোৱা সূতাৰে গামোচা এজুতি মানো লগাবি। এইবাৰ বিহু মাৰিমগৈ গাঁৱত।\nইয়াত বৰ জাৰ পৰে নিশা। তই দি পঠোৱা নগা কাপোৰখনে নিজকে সামৰি লওঁ। সেইখন থাকিলে তই লগত থকা দৰেই লাগে। মালতী নিশা বহুতেই হ'ল, ৰাতিপুৱা সোনকালে উঠিব লাগিব । বৰষুণ জাকো আহিছে পুনৰ। তোৰ কথা ভাবি ভাবি শুই থাকো এতিয়া। বৌতিক মোৰ ভাল বুলি কবলৈ নাপাহৰিবি। তইও চিন্তা কৰি নাথাকিবি। চিঠিৰ উত্তৰ দিবি।\nতোৰ মৰম আকলুৱা জীৱন।\nপুনৰ : এইবাৰ বহাগৰ শেষৰ ফালে তোক একেবাৰে নিজৰ কৰি লম বুলি ভাবিছোঁ। তোক নকওঁ বুলি আছিলো এতিয়াই । নোকোৱাকৈ নোৱাৰিলোঁ ।\n🔳গৌৰী শংকৰ বৰা, লক্ষীমপুৰ\nTags: গৌৰী শংকৰ বৰা নীলা খামৰ চিঠি